Vallan linnake -uusinta sopii eurovaalikevääseen – Tanskalaissarja on teemoiltaan yhä hämmentävän ajankohtainen - Kulttuuri | HS.fi\nVallan linnake -uusinta sopii eurovaalikevääseen – Tanskalaissarja on teemoiltaan yhä hämmentävän ajankohtainen\nVallan linnakkeen kaksi ensimmäistä kautta esitetään uusintana. Vuonna 2011 startannut sarja osoittaa, kuinka vaikea on saada valtaa ja tehdä hyvää.\nVallan linnake -uusinta sopii eurovaalikevääseen – Tanskalaissarja on teemoiltaan yhä hämmentävän ajankohtain\nSarjan ensimmäiset jaksot kuvaavat Birgitte Nyborgin (Sidse Babett Knudsen) tähtihetkiä (KUVA: DR / Mike Kollöffel / Yle)\nJulkaistu: 8.1. 2:00 , Päivitetty: 9.1. 13:31\nKuinka palauttaa usko politiikkaan, kun vaalit ovat vain kolmen kuukauden päästä? Fiktion avulla. Tanskalaissarja Vallan linnake esittää päähahmonsa Birgitte Nyborgin kautta, kuinka poliitikko yrittää pitää kiinni periaatteistaan, vaikka gallupit ja kumppanit vetäisivät eri suuntaan.\nPuolueensa puheenjohtajassa Nyborgissa (erinomainen Sidse Babett Knudsenhttps://www.hs.fi/haku/?query=sidse+babett+knudsen) on aimo annos idealismia, mutta sarja korostaa erityisesti hänen inhimillisyyttään. Nyborgilla on elämä myös politiikan ulkopuolella, hän tuntee syyllisyyttä perheensä laiminlyömisestä ja tekee epämieluisia kompromisseja. Hän on paitsi poliitikko myös ihminen.\nAdam Pricen https://www.hs.fi/haku/?query=adam+pricen luoma sarja esittää politiikan sekä idealistien työmaana että kompromissipelinä, jossa poliittiset vastustajat bluffaavat ja jallittavat toisiaan. Poissa ovat amerikkalaisten hittisarjojen täyskyynisyys (House of Cards) ja läskiksi lyöminen (Rouva varapresidentti).\nVuonna 2011 startanneen – ja teemoiltaan edelleen hämmentävän ajankohtaisen – sarjan kaksi ensimmäistä kautta nähdään nyt uusintana. Ensimmäiset jaksot kuvaavat Nyborgin tähtihetkiä, parlamenttivaaleja ja hallituksen muodostamista.\nJatko käy alkuakin mielenkiintoisemmaksi, sillä valta asettaa Nyborgin entistä hankalampiin tilanteisiin. Periaatteista pitäisi pitää kiinni vielä vaalien jälkeenkin. Mutta kuinka pitää samalla kiinni vallasta?\nVallan linnake, Teema klo 20.00 ja Yle Areena.


Väitös: Horisontaalinen ja vertikaalinen tuoteportfolion hallinta - ePressi\nVäitös: Horisontaalinen ja vertikaalinen tuoteportfolion hallinta\nTämän väitöstutkimuksen tärkeimmät tulokset liittyvät uuden tuoteportfolion hallintamallin tarpeellisuuden esille tuomiseen, sisältäen tuoteportfolion strategiset tavoitteet, suorituskykymittarit ja hallintaprosessin, perustuen vertikaalisiin ja horisontaalisiin tuoteportfolioihin. Luotu viitekehys selkeyttää tuoteportfolion hallinnan strategista roolia organisaatiorajat ja liiketoimintaprosessit ylittävässä analyysissa ja päätöksenteossa liittyen kaupallisiin ja teknisiin tuoteportfolioihin. Strategisen tuoteportfolion hallinnan roolia ja merkitystä on erityisesti korostettu nostamalla tuoteportfolion hallintaprosessi muiden liiketoimintaprosessien tasolle vahvistaen yhteistyötä liiketoiminnanjohto- ja insinööritiimien välillä kaikilla organisaatiotasoilla.\nTyön kontribuutiot yritysjohdolle korostavat tuoteportfolion hallintaprosessin keskitettyä, dynaamista ja aktiivista roolia johtaa yrityksen kaupallisia ja teknisiä nimikkeitä horisontaalisesti ja vertikaalisesti kokonaisuutena perustuen strategisiin suorituskykymittareihin. Tuoteportfolion hallinta yli horisontaalisten ja vertikaalisten portfolioiden mahdollistaa tuoteportfolion uudistumisen yli kaikkien elinkaarivaiheiden ja tuoterakennetasojen. Muiden liiketoimintaprosessien roolin tulisi olla selkeästi operatiivinen toteuttaen tuotekehitykseen, markkinointiin, myyntiin, tilaamiseen, hankintaan, toimittamiseen ja huoltoon liittyviä tehtäviä, perustuen strategisiin tuoteportfolion hallinnan tavoitteisiin ja suorituskykymittareihin.\nTämä tutkimus selventää tuoteportfolion hallintaan liittyviä edellytyksiä ja haasteita sekä laajentaa tuoteportfolion hallintamallia, suorituskyvyn johtamista ja prosessia horisontaalisesti ja vertikaalisesti. Tuoteportfolion hallintaa on lähestytty kattavasti analysoimalla nykyistä kirjallisuutta sekä kymmenen kohdeyrityksen käytänteitä nykytila-analyysin keinoin. Kohdeyritykset edustavat useita liiketoiminta- ja tuotealueita kattaen laitteiston, ohjelmiston ja palvelut. Tämä tutkimus lähestyy tuoteportfolion hallintaa laajemmalta katsantokannalta kuin nykyinen kirjallisuus, joka ei kata kaikkia tuotteen elinkaaren vaiheita ja tuoterakennetasoja.\nDiplomi-insinööri Arto Tolonen väittelee Oulun yliopistossa keskiviikkona 22.6.2016. Tuotehallinnan alaan kuuluvan väitöskirjan otsikko on Product Portfolio Management over Horizontal and Vertical Portfolios (Horisontaalinen ja vertikaalinen tuoteportfolion hallinta). Vastaväittäjinä toimivat professori Jussi Heikkilä Tampereen teknillisestä yliopistosta ja dosentti Jari Collin Aalto-yliopistosta. Kustoksena toimii professori Harri Haapasalo Oulun yliopistosta. Väitöstilaisuus alkaa Linnanmaalla salissa IT116 kello 12.\nDiplomi-insinööri Arto Tolonen\nSyntymäaika ja -paikka: 1966 Oulu\n1985 Oulun Normaalikoulun lukio\n040 556 8964\nVäitöskirjan www-osoite: http://jultika.oulu.fi/Record/isbn978-952-62-1267-8


KÄSITREENI-aiheiset blogit - Blogit.fi\nNeljän liikkeen käsitreeni kahvakuulalla\nMaikki Marjaniemi - Treeniblogi · 03.09.2019Kiinteämmän kropan tavoittelussa pääpilareita ovat oikeanlainen ravitsemus, liikunta sekä riittävä lepo. Käsivarsiin tehoaa neljän liikkeen...\nKäsitreeni salilla – 6 liikettä käsipainoilla...\nIda Jemina · 01.07.2019Huippu käsitreeni salilla tai miksi ei vaikka kotonakin, jos omistat käsipainot! Tähän… The post KÄSITREENI SALILLA – 6 LIIKETTÄ...\nTäyrellä tohinalla toukokuun tuuliin\n#mummareenaa · 07.05.2017Toukokuun eka viikko lopuillansa. Sattu osumaan se suomen kesäki tälle viikolle, se oli perjantai Oon minä vähä reenannukki tälle viikkua. Viiren...\n#mummareenaa · 18.04.2017Pääsiääsen jälkeen on sittenki elämää Vähä on rössööksis reissusta ja vilkkaasta elämästä ympärillä, pyhien aikaan Joutuu pikkuusen huilaan ja kerään voimia, niin on taas entises iskus Oma...\nEi se aina lähe ... !\n#mummareenaa · 14.03.2017Illan reeniin lähin asenteella: "Kaikki tai ei mitää !" Siihen asenteeseen se sitte hyvin pitkälti jäiki, ei lähteny, ei Ilmeisesti eilisen kaks kovaa reeniä paino kropas ja ei sitte millää...\n#mummareenaa · 28.02.2017Kyllä se ny siltä alakaa näyttää et tosiaanki raskaimmat ajat on takanapäin Paino on puronnu siitä kaikkein raskaimmasta "sarjasta" 10 kiloa, en vois...\n#mummareenaa · 21.02.2017Aa että, kunnon huilin jälkeen virtaa on ku pienes kyläs ja viikon alkuun aamujumppa het maanantaina !Aerobinen kuntopiiri oli tarjolla ja sehän vaan sopii Lämmittelyt tietenki alkuun 3 x 4...\n#mummareenaa · 17.02.2017Moon kaikkeni antanu tähän reeniviikkoon ja luultavasti vähä enempiki. Täs ny puhaltaes oon miättiny ku ennen vanhaan kaikilla oli pyykkilauta, nykyään tosi monella on pesupallo Minen ny muutoonkaa oo kovan trenrikäs,...\n#mummareenaa · 12.02.2017Valtavan reipashenkinen viikko takana ! Mentiin sykkien 7 reenin taktiikalla. Mut nou hätä, tein kevennellen pikkuusen epäkkäitäni säästäen ja...\n#mummareenaa · 06.01.2017Tälläänen pyhä tulla tupsahti tähän väliin. Eilisestä asti jatkunu järkky päänsärky, ei talttunu nukkumalla, syömällä, buranalla, eikä ulkoilulla. Päätin lähtee salille, sinne se on ennenki jääny. Mullon "Ässän" tekemä...\nMielekäs miellekartta · 26.12.2016Tämänvuotinen joulunvietto on tuntunut kumman väsyttävältä, ja olenkin nyt aika poikki. Tuntemuksiini tosin ehkä vaikuttaa yksi saamani lahja. Sain taas lähes yksinomaan hyödyllisiä käyttölahjoja niin kuin viimekin...\ntreeni vauva kotitreeni uneksija performance treenaakotona meditaatio jooga superfood yoga uinti retkeily äitiys uni joogaopettaja cool-down vauva-arki avantouinti syysvauva haaste


Tuotantotyöntekijä, Ii, Go On Oulu\nIlmoituksen osoite: https://tyopaikat.oikotie.fi/tyopaikka/1417953\nEtsimämme henkilön pääsääntöiset työtehtävät koostuvat suulakkeen valmistukseen liittyvistä työtehtävistä prosessin alkupäässä sisältäen mm. koeajot linjoilla sekä muutostarpeiden määrittelyn ja toteutuksen. Toivomme Sinulla olevan kokemusta ja näkemystä suunnittelutyöstä jollain CAD-järjestelmällä (esim. Invertor, Solidworks), sekä halua ja motivaatiota mahdolliseen lisäkurssitukseen.\nKatsomme eduksesi työkokemuksen tai/ja tuntemuksen metallialan tehtävistä.\nArvokasta työkokemusta ja mahdollisuuden lisäkurssituksiin\nTarjoamme sinulle säännölliset työajat, mukavan työympäristön ja mahdollisuuden pidempäänkin työsuhteeseen. Ethän ole allerginen pölylle, maalille, liuottimille, tai muille teollisille aineille.\nMikäli koet olevasi etsimämme tekijä, jätä hakemuksesi heti osoitteessa: www.go-on.fi – aloitamme haastattelut jo hakuaikana. Lisätietoa tehtävästä antaa Go On Oulun HR-asiantuntija Anu Vähäsöyrinki puh +358 40 058 0352 tai Ulla Kolehmainen, puh +358 44 330 8824 (arkisin klo 8-16). Emme valitettavasti voi käsitellä sähköpostihakemuksia.


Satsaus palkattomaan tulevaisuuteen - Uuninpankkopoika Saku Timonen\nPäättäjämme ovat liikuttavan yksimielisiä siitä, että Suomi saadaan nousuun tekemällä työtä. Yhä useampi heistä on myös sitä mieltä, että palkkoja on alennettava tai palkanmaksu on lopetettava ainakin tietyiltä erityisryhmiltä kokonaan. Työttömät tekevät jo nyt palkatonta työtä, mutta vielä heikommassa asemassa näyttävät olevan opiskelijat. He joutuvat kustantamaan opiskeluun liittyvän harjoittelunsa lainarahoin. He siis tekevät palkatonta työtä ja maksavat elatuksensa velalla. Näin kertoi Turun Sanomat.\n– Mielestäni opintolaina on hyvä ja turvallinen vaihtoehto opiskeluun liittyvän harjoittelun rahoittamiseen, toteaa EK:n asiantuntija Marita Aho.\nTiedänhän minä, että opiskeluun liittyvä työharjoittelu on satsaus tulevaisuuteen. Minä olen kuitenkin jo niin vanha, että muistan toisenlaisen ajan. Kun vuonna 1980 suoritin pakollisena kunnallistutkintoon kuuluvaa puolen vuoden työharjoittelua, niin kunnalle ei olisi tullut mieleenkään teettää sitä harjoittelua ilmaiseksi. Palkka oli pieni, muistaakseni vähän alle toimistotyöntekijän alimman taulukkopalkan. Opiskelijan kukkarossa se silti oli korvaamaton.\nSiihen aikaan työnantajat ymmärsivät satsata omaan tulevaisuuteensa antamalla oppimismahdollisuuden tuleville työntekijöilleen. Nykyisin pidetään itsestään selvänä, että aina on ilmaiseksi tulijoita. Ne ilmaiseksi tulijat ovat lisäksi niin nöyriä, että eivät uskalla edes kysellä palkan perään.\n– Useat vastaajista eivät halunneet esiintyä omalla nimellään tai tuoda edustamaansa järjestöä julkisuuteen. Opiskelijat pelkäävät, että he menettävät työllistymismahdollisuutensa omalla alallaan.\nTähän kai tässä pyritään. Työpaikkojen oville halutaan jonottamaan hiljainen nöyrien joukko, joka haluaa tehdä työtä palkatta. Toissailtana Juhana Vartiainen julisti puolen tunnin ajan televisossa omia näkemyksiään. Niiden mukaan työllisyys kasvaa lisäämällä työvoimaa ja alentamalla palkkoja vapaalla sopimusoikeudella.\nTästä ajattelusta tulee väkisin mieleen joukko työpaikan portilla keskenään tappelevista työnhakijoista pitämässä huutokauppaa siitä, kuka tekee työt halvimmalla. Ilmaiseksi tarjoutujat ovat tietenkin etusijalla, mutta jossain vaiheessa joku lupaa maksaa työnantajalle omasta työpanoksestaan.\nTämä ei ollut edes vitsi, vaan tätä jo jotkut ehdottavat ihan vakavissaan. Lukekaapa vaikka tämä Yrittäjän vinkki työttömälle.\nOlen ennenkin sanonut, että ihannetyöntekijä on syömätön ja sontimaton työmuurahainen, joka odottelee jossain varastossa kutsua palkattomiin töihin. Kohta hänen pitää olla valmis maksamaan oikeudestaan tehdä työtä.\nUutta sukupolvea kasvatetaan jo tähän.\nAvainsanat: EK Juhana Vartiainen Marita Aho opintolaina opiskelu palkaton työ työharjoittelu työvoima vapaa sopimusoikeus


Kannattaako hankkia koira? Nämä asiat yllättivät koiran omistajan\nVuoden ikäinen reipas teinipoika.\nToimittaja Tyyne Pennanen otti koiran, josta tuli hänelle kuin lapsi. Kuopus nautti asemastaan täysin palkein – ja siitä alkoivat ongelmat.\n19.12.2018 Teksti: Tyyne Pennanen Kuvat: Heli Hirvelä ja Paula Kukkonen/Otavamedia\nKatso, se juoksee kuin sillä olisi kakat housuissa, koirakouluttaja Emilia Rainetoja sanoo ja osoittaa koiraani. Vuoden ikäinen lagotto romagnoloni laukkaa aamukasteisella nurmikolla. Huiman takajalat pysyvät yhdessä kuin jäniksellä, vaikka niiden pitäisi laukassa liikkua eri tahtia. Häntä ei laskeudu oikein, vaan koira pitää sitä juuresta hieman kohollaan, ja sitten se lörähtää alas löysänä. Lisäksi koira ulvahtaa kivusta tehdessään äkkinäisen liikkeen.\n– Sillä voi olla kiskomisesta johtuva lihasjumi. Vaihtoehtoja on paljon. Voi se olla rakennevikakin, koirakouluttaja Tiia Toijanaho sanoo.\nRakennevika. Voiko se tarkoittaa lonkkavikaa? Sana alkaa jomottaa mielessäni kuin pieni päänsärky. Sehän voi vaatia leikkausta ja fysioterapiakäyntejä. Niihin voi mennä tuhansia euroja.\nEpäilys Huiman terveydestä tulee yllätyksenä, sillä olen tullut hakemaan Järvenpäässä sijaitsevasta Koirakorjaamosta apua hihnakäytösongelmiin.\nKoira pysähtyy nuuskuttelemaan aidan vieressä kasvavia ruohontupsuja. Väärässä asennossa oleva häntä heiluu hyväntuulisena.\n– Tule! huudan.\nSe kohottaa päätään ja miettii hetken, että viitsisikö. Sitten se lähtee juoksemaan kohti. Kullannuppuni, kuopukseni, keski-iän kriisini hedelmä, joka saattaa syöstä minut vararikkoon.\nNeuvottelin koiran hankkimisesta mieheni kanssa vuosia. Minä ja poikani podimme koirakuumetta, mieheni ei.\nKannattaako hankkia koira? ”Jos pidät minusta hyvää huolta”, vastaisi kolmen kuukauden ikäinen söpöliini.\n”Elämä on tarpeeksi kiireistä ilman koiraakin”, hän valitti.\n”Sitä paitsi ettehän te edes onnistuneet pitämään akvaariokaloja hengissä. Miten te kuvittelette selviytyvänne koirasta?”, hän jatkoi.\nMinä todella halusin koiran. Olin 45-vuotias, ja lapseni lähestyi teini-ikää. Tarvitsin uuden paapottavan. Koti tuntui hiljaiselta, meille tarvittiin enemmän säpinää.\nLopulta mies suostui sillä ehdolla, että olen koiran ensisijainen omistaja. Hän auttaisi tarvittaessa.\nOlin jo googlettanut rotuja. Lagotto romagnolo eli italialainen tryffelikoira (sanotaan joskus myös italianvesikoiraksi) tuntui meille sopivalta. Soitin tuttavan suosittelemalle koirankasvattajalle, ja pääsimme odotuslistalle.\nToimittaja Tyyne Pennanen hankki lagotto romagnolo -rotuisen koiran viime vuonna pitkän harkinnan jälkeen.\nLagotto ei ole kova paimentamaan, räksyttämään saati taistelemaan. Sillä ei ole riistaviettiä, joten se ei ole taipuvainen karkailemaan. Ajattelin, että se sopeutuisi kerrostaloelämään. Lagotto on työkoira, jota Italiassa käytetään tryffelisienien etsimiseen. Rotuesittelyissä varoitettiin, että tylsistyneenä se voi aiheuttaa harmia, esimerkiksi tuhoamalla kotia.\nEi hätää! Olemme liikunnallinen perhe. Sitä paitsi minulla oli koirakokemusta. Lapsuuteni monirotuinen koira oli vapaan rakkauden ja kasvatuksen villi hedelmä. Sillä ei ollut minkäänlaisia käytöstapoja. Päätin, että tällä kertaa menisin koirakouluun ja kasvattaisin kunnon koirakansalaisen.\nKoira näykkii ja syö sukkia\nVuosi sitten lokakuussa yhdeksänviikkoinen Huima muutti meille. Se juoksi sisällä sählyä pelaavan poikani kanssa ja touhotti mukana, minne vain asunnossa menimme.\nKasvattaja Riitta Häyrynen oli neuvonut, että pentu kannattaa heti totuttaa muihin koiriin. Huima soljahti asuinalueemme koiraseurapiireihin ja sai paljon kavereita. Minusta tuntui kuin olisin palannut hiekkalaatikolle. Poikani ollessa pieni tunsin pihojen ja tarhojen äidit lasten nimien kautta. Nyt opin tuntemaan koiranulkoiluttajat koirien nimien kautta.\nHuima on hyväntuulinen 1-vuotias poika.\nKoiraihmisten kanssa keskusteleminen oli rentouttavaa, koska puhuimme vain koirista: kasvatusongelmista, fysioterapioista, eläinlääkärikokemuksista, traumoista, masennuksista ja allergioista.\nKaksi asiaa yllättivät ensimmäisten kuukausien aikana. Huima söi sukkia. Kerran jouduin viemään sen eläinlääkäriin, jossa sen vatsalaukku röntgenkuvattiin ja se oksetettiin lääkkeillä. Lasku vakuutuksen jälkeen: 123 euroa.\nJos sukka olisi tukkinut sen suolen, seurauksena olisi voinut olla Huiman loppu – tai kallis leikkaus.\nKannattaako hankkia koira? Kyllä, jos kestät ensimmäisen vuoden tuhot, kuten revityn sohvan.\n”Mitä jos se kuolee niin kuin ne kalatkin”, poika kysyi huolestuneena.\n”Ei se mihinkään kuole”, vakuutin, vaikka pelkäsin sen hengen puolesta päivittäin.\nNäykkiminen oli pahinta. Kiellot eivät tepsineet. Pystyimme liikkumaan kotona vain farkuissa ja niin, että kädessä oli lelu, joka tuikattiin verenhimoiselle otukselle suuhun heti, kun se yritti käydä kiinni.\nUlkona Huimaa ihasteltiin – näyttihän se suloiselta leluhauvalta. Vähänpä he tiesivät sen eläimellisyydestä.\n”Olen perheväkivallan uhri”, valitin jokaiselle, joka jaksoi kuunnella.\nLopulta sain tarpeekseni. En sentään vajonnut pentubluesiin, alakuloiseen tai ahdistuneeseen olotilaan, jolloin omistaja alkaa katua vaikean pennun hankkimista, mutta minua otti todella paljon aivoon.\nEräs tuttava neuvoi selättämään koiran ja murisemaan kuin koira. Minun täytyisi näyttää, että olen laumanjohtaja, ja tehdä sille selväksi, että se on laumahierarkian pohjalla.\nTein niin. Kellistin pikkupennun, otin sitä tassuista kiinni ja murisin niin, että kurkku tuli kipeäksi. Pelästyin itsekin itseäni.\nMies katsoi sivusta.\n”Ovatko koiraihmiset sadisteja? Nauttivatko ne tuosta?”, hän kysyi.\nEn minä ainakaan, mutta luulin toimivani oikein.\nNäykkiminen väheni joulua kohden. Maitohampaat alkoivat vaihtua rautahampaisiin. Pikkuhiljaa näykkiminen vain loppui. Ehkä Huima oli saanut vähän järkeä päähänsä, ehkä tajunnut jotain ei-sanan merkityksestä.\nMeillä oli ihana talvi. Huima viihtyi rapsutettavana, ja sen pehmeään turkkiin sai upottaa kasvonsa. ”Mamman kullannuppu”, ”Äidin pikku vaava”, lepertelin sille kuin mikäkin höperö.\nAina välillä havahduin hoitamaan esikoisenkin asioita, mutta Huima oli kaapannut melkein kaiken huomioni. Ja se nautti siitä. Se antoi pusuja ja kellahti selälleen rapsutettavaksi ojentaen sekä etu- että takatassunsa suoriksi.\nTyyne sopii ystävien kanssa treffejä kahviloihin, joihin voi ottaa koiran mukaan. Tässä ollaan Ipi Kulmakuppilassa Kalliossa.\nVälillä se sai varastettua sukan. Minun ei tarvinnut kuin sanoa painokkaasti ”jätä”, niin se alkoi roikottaa päätään. Sitten se mulkaisi kulmien alta ja pudotti sukan niin kuin tottelevaisen koiran pitääkin. Vapaana ollessaan se totteli jokaista käskyä. Olin pakahtua ylpeydestä. Minähän olen varsinainen koirakuiskaaja!\nItse asiassa pidin pentua usein vapaana sen takia, että se kiskoi hihnassa. Meillä oli kehkeytymässä ongelma, jolta ummistin silmäni. Kasvattaja oli neuvonut, että koira pitää heti opettaa kävelemään hihnassa niin, ettei se pääse kertaakaan eteenpäin, jos kaulapanta kuristaa. En malttanut keskittyä siihen. Tuntui, että oli koko ajan niin paljon kaikkea muuta, mihin energiani meni (sukat, satunnaiset ripulit, sisäsiisteys, turkin hoitaminen, kynsien leikkaaminen, näykkiminen, leikkiminen, sosiaalistaminen).\nOlimme käyneet kahdella pentukurssilla, joilla oli opetettu vieressä kulkemista ja ohittamista. Harjoitteleminen tuntui hankalalta, ja päätin keskittyä orastaviin hihnaongelmiin keväällä.\nTalvi huipentui pääsiäislomaan Lapissa. Mies ja poika lensivät sinne, mutta en raaskinut laittaa koiraa lentokoneen ruumaan, joten uhrauduin kullannuppuni puolesta. Matkustimme ensin junan lemmikkivaunussa istumapaikoilla 12 tuntia Helsingistä Rovaniemelle ja sitten neljä tuntia bussissa Saariselälle. Huima tärisi junamatkan ja oksensi bussimatkan, mutta kannatti kärsiä: Pentu peuhasi kinoksissa ja lenkkeili tunturissa. Olin onnellinen. Laumani oli yhdessä.\nYhteinen road trip Lappiin alkaa.\nKun koira tuli teini-ikään…\n”Huima on ripuloinut ja tuhonnut koko asunnon.”\nToukokuussa luin pojan lähettämän tekstiviestin. Olin kahden viikon opintomatkalla Tukholmassa, minkä aikana mies ja poika hoitivat koiraa. Ei se nyt sentään ollut tuhonnut asuntoa, mitä nyt tehnyt pieniä tuhmuuksia. Kun anoppi oli tullut viemään sitä ulos, se oli köpötellyt ovelle vastaan leipäveitsi suussa. Ja se oli rouskuttanut rikki pojan aurinkolasit.\nHuima oli tullut teini-ikään. Se meni hervottomille ylikierroksille, kun meille tuli vieraita. Se varasti ruokaa pöydältä, jos silmä vältti. Vapaana ollessaan se totteli lähinnä silloin, kun kaivoin taskusta namia.\n”Äidin pikku vaava” löysi myös rakkauden ilot. ”Ihania naisia” oli kaikkialla, ja se yritti iskeä jokaisen ikään, kokoon tai rotuun katsomatta.\nTuli syksy, puut kellastuivat. Vuoden ikäinen koira alkoi selvästi rauhoittua. Meillä oli enää muutamia pikkuongelmia. Plus yksi iso. 17 kiloa painava koira kiskoi hihnassa pahimmillaan niin, että se mateli pitkin maata kuin lisko. Epätasaisessa maastossa en pystynyt pitämään sitä enää hihnassa.\nOlin puoli vuotta yrittänyt opettaa hihnassa kävelemistä. Olin googlannut vinkkejä, kysynyt neuvoja koiraihmisiltä, kokeillut eri metodeja, keksinyt omiani. Mikään ei auttanut. Tarvitsin apua.\nKannattiko hankkia koira, Tyyne miettii, kun Huima kiskoo hihnassa.\nTilanteeni on tuttu Emilia Rainetojalle, joka on työskennellyt koirakouluttajana 13 vuotta. Hänen Koirakorjaamoonsa tullaan usein asiakkaiksi sen takia, että koira kiskoo tai rähjää hihnassa.\nKoirakouluttaja Tiia tekee Huimalle lyhyen luonnetestin ja tarkkailee, millainen on minun ja koiran välinen vuorovaikutus. Kun puiden väliin pingotettu työhaalari nostetaan ylös, Huima säpsähtää ja lähtee karkuun. Se palautuu säikähdyksestä kuitenkin nopeasti.\n– Rauhallinen ja tasapainoinen, Tiia ja Emilia kehuvat Huimaa yhdestä suusta.\nHuima pääsi kasvattaja Riitta Häyrysen luokse trimmattavaksi.\nPörhistyn äidin ylpeydestä.\n– Mutta se on lagotoksi jopa kovaluonteinen, siksi sen kouluttaminen vaatii tavallista enemmän toistoja, Tiia lisää. – Ja uhkatilanteessa se kokee olevansa täysin yksin. Se ei edes vilkaissut sinua.\nSaamarin piski, ajattelen ja ylpeyden tunne on tipotiessään. Olen antanut sille kaikkeni, jopa terveyteni! Kesällä sain noidannuolen, koska en ensimmäisen koiravuoden aikana ole ehtinyt urheilla. Viimeksi olen ollut yhtä huonossa kunnossa synnytyksen jälkeen.\nKesällä sain noidannuolen, koska en ensimmäisen koiravuoden aikana ole ehtinyt urheilla. Viimeksi olen ollut yhtä huonossa kunnossa synnytyksen jälkeen.\nOlen venynyt tuhannelle mutkalle, jotta Huiman ei tarvitsisi olla pitkiä päiviä yksin. Olen kiikuttanut sitä koira-spahan ja eläinlääkäreille. Olen yrittänyt aktivoida sitä eri tavoin, rapsuttanut ja lässyttänyt kuin viimeistä päivää. Miksi se ei voi oppia kävelemään hihnassa? Eikö se ymmärrä, miten kamalaa sen ulkoiluttaminen on? Oi miksi se ei voi nyt vain jumaliste totella?!\nKoska Huima on koira. Tutkija Helena Telkänranta kirjoittaa kirjassaan Millaista on olla eläin?, että suurin osa koiran käyttäytymisongelmista juontuu ihmisen virheellisistä käsityksistä siitä, mitä eläin ajattelee. Ihmiset tuppaavat inhimillistämään lemmikkinsä ja pitämään sitä liian fiksuna.\nKoiran ajattelu on yksinkertaista. Telkänrannan mukaan koirat eivät kykene tuntemaan esimerkiksi häpeää huonosta käytöksestään. Häpeän tuntemiseen tarvittaisiin kyky ajatella omaa toimintaa toisen näkökulmasta, ja siihen koiran kyvyt eivät riitä.\nEhkä Huiman sietämätön kiskominen on onni. Alan herätä rakkauspsykoosista. Se ei ole kuopukseni. Se on eläin. Olen ollut kuin vastasyntyneen äiti, jonka ajattelun hormonit ovat sumentaneet.\nSain mamman pipon!\nTiia lupaa, että Huima oppii hänen avustuksellaan kahdella koulutuskäynnillä ja parin viikon harjoittelulla sen, että hihnassa ei saa vetää. Opetuksen tehokkuus perustuu siihen, että koulutuksessa käytetään ketjukaulainta eli kuristuspantaa. Hurjasta nimestään huolimatta se on yleinen väline esimerkiksi palveluskoirien koulutuksessa.\n– Ketjukaulainta ei saa missään nimessä käyttää ilman ammattilaisen ohjausta. On todella tärkeää, että sitä käytetään oikein, Tiia sanoo.\nLisäksi koulutuksessa käytetään useiden erilaisten harjoitusten lisäksi huomioimattomuuskautta, jonka aikana koiraa hoidetaan ja kiitetään hyvästä käytöksestä mutta ei huomioida muuten.\n– Huomioimattomuuskausi perustuu laumakäytökseen, jossa ylempi ei koskaan lähesty alempaa. Se on tärkeä oppi myös sinulle, että opit huomaamaan, millaisissa tilanteissa annat huomiota Huimalle. Koiraa saa tietenkin helliä, mutta pitää oppia, milloin. Ihminen on se, joka päättää huomiosta, ei koira, Tiia sanoo.\nOn siis otettava auktoriteetti.\n– Mutta se ei koskaan tarkoita koiran alistamista eikä fyysistä kurittamista, Emilia lisää.\nTunnen pistoksen rinnassani siitä, että selätin pikku-Huiman. Ehkä minun täytyy alkaa lonkkaleikkauksen lisäksi säästää Huimalle terapiarahastoa. Sillä saattaa olla vaikea äitisuhde.\nNettipalstoilla kiistellään Koirakorjaamon käyttämästä menetelmästä, ja jotkut pitävät sitä liian ankarana. Totta puhuen alan kyllästyä netin koiratietäjiin. Keskustelu on usein yhtä jyrkkää kuin vauvapalstoilla, joissa ainakin 13 vuotta sitten riideltiin siitä, miten kauan vauvaa pitää imettää ja hoitaa kotona. En tahdo siihen maailmaan takaisin.\nJään pohtimaan Koirakorjaamon asiakkaaksi ryhtymistä. Se maksaa, ja mietin, onko minulla siihen varaa.\n”Kyllä se on fiksu, ajattelen hellästi”\nKannattaako hankkia koira? Mene aamulla räntäsateeseen ja ala repiä seteleitä. Siltä koiran omistaminen pahimpina hetkinä tuntuu.\nVien Huiman fysioterapeutille, joka laskuttaa yhtä paljon kuin pilatesopettajani yksityistunnistaan (kyllä, olen taas alkanut harrastaa liikuntaa). Painin koirani kanssa, jotta saan pidettyä sen paikoillaan tutkimusten ajan. Pusken hikeä.\nSelviää, että Huimalla on vetämisestä johtuva lihasjumi ja ryhtivika. Väärässä asennossa roikkuvasta hännästä on vielä varhaista sanoa mitään.\nMikä helpotus! Minulla on yksi huoli vähemmän.\nHarkitsetko koiran hankkimista? Mene aamulla räntäsateeseen ja ala repiä seteleitä.\nKukkuu! Kannatti hankkia minut!\nKotona opetan Huimaa etsimään piilottamaani kännykkää. Huima oppii löytämään sen hetkessä. Mies ja poika ovat tyytyväisiä. He ovat kyllästyneitä soittelemaan kadonneeseen puhelimeeni.\nKyllä se on fiksu, ajattelen hellästi. Sydämeni on taas pakahtumaisillaan. Sanat luikertelevat mieleeni, en vain voi itselleni mitään: mamman pikku kullannuppu.\nJos harkitset koiran hankkimista, niin tiedä myös tämä: Parhaimpina hetkinä kainalossa on ystävä, joka tuntuu aina olevan puolellasi. Otus, jonka ansiosta opit, että marraskuun aamut ovat kauniita. Höpsö, joka ajaa takaa syystuulessa kieppuvaa lehteä. Suden perillinen, joka ottaa varovaisesti kädestäsi herkun, niin ettei sinua satu.\nJa kumppani, joka alkaa harrastaa samoja juttuja kuin sinä.\nFysioterapiassa nimittäin selvisi, että Huiman keskivartalon syvät lihakset vaativat vahvistusta, joten se sai oman jumppaohjelman.\nHarrastamme nyt molemmat pilatesta.\nJuttu on julkaistu alun perin Annan 43/2018 numerossa.\nLue myös: Elokuvantekijä Marko Röhr eli leskenä, kun hän tutustui Satu-vaimoonsa koiralenkillä: ”Se oli onnenkantamoinen”


Kalenteriremontti tyhjään elämään: Aikaa liikunnalle – Ennen aamukahvia ei voi\n12.11.2017 julkaissut Anna-Katariina\nMistä sitä saa? Kaamosvankila on näköjään vienyt liikunta-ajankin mukanaan. Kehon liikuntatarve on kuitenkin ennallaan, mutta toteutustavat ovat täysin hukassa.\nAika räikeästi todettu, että elämäni olisi tyhjää. Ei suinkaan. Elämäni on kuitenkin aikataulullisesti tyhjempää kuin vuosiin, vaikka kolmasosa päivästä kuluu jossakin muualla kuin kotona. Viimeksi minulla oli näin paljon vapaa-aikaa kesällä 2012. Sitä ennen kunnon löysäilyä oli kesällä 2011, sillä olin ahkeroinut kesätyöt jo keväällä lukion lukulomalla, ja odotin syksyn töiden alkua. Saivat muuten ylioppilasrahat tuolloin kyytiä. Ne olisi voinut käyttää järkevämminkin.\nKun gradu on viimeistä silausta myöten valmis, ja muut käynnissä olleet projektit ovat päättyneet, ei minulla pitäisi kaiken järjen mukaan olla muuta kuin aikaa päivätyön jälkeen. Mutta silti tuntuu, ettei sitä ole! Saavun kotiin, syön, lepäilen ja selaan puhelinta, katson Salatut elämät, teen ruokaostokset lähikaupassa ja samalla lyhyen – siis todella lyhyen – kävelylenkin, kirjoitan, oleilen, siivoan ehkä keittiötä tai kylpyhuonetta, käyn suihkussa ja sen jälkeen kirjoitan vielä päämäärättömästi ja katson ohjelmia. Valot sammuvat puolenyön tienoilla. Ja tähän mihinkään väliin ei muka jää aikaa liikunnalle. Jostain kumman syystä kesällä oli kuitenkin aikaa jokapäiväiselle parin tunnin pyöräretkelle.\nIlmeisesti ihmisen ruho tarvitsee kuitenkin liikuntaa ihan jo terveyden ylläpitämiseksi. Kroppa vanhenee yllättävän nopeasti, vaikka ikävuosimittari ei vielä kävisikään ylikierroksilla. Sitten se vasta vanheneekin, jos sitä ei helli joskus myös liikunnalla. Kaikki on hyvin, kun nauttii sopivassa suhteessa hemmottelua. Ei lenkki viini-illoille, draamasarjoille, keskustelutuokioille ja kirjoittamiselle vertoja vedä, mutta se olisi tervetullut lisä arkeen, joka on muka kiireistä, mutta näyttää silti aika tyhjältä.\nSiksi käännynkin teidän puoleen. Mitä reipasta ja rentoa kotitreeniä suosittelet? Vai onko mielessäsi jokin hyvä lenkkiohjelma tai joogaharjoitussarja? Sellainen hyvin arkeen mahtuva. Kävelen tai pyöräilen jo kaikki pakolliset arkimatkat.


Pekka Ervasti: Onks sotea näkyny? | Yle Uutiset | yle.fi\nPekka Ervasti: Onks sotea näkyny?\nPääministeri Jyrki Kataisen (kok.) hallituksen ohjelmassaan lupaamat kuntarakenteen sekä sosiaali- ja terveyspalvelujärjestelmän kokonaisuudistukset ovat mystisesti joutuneet hukkateille juuri kuntavaalien alla. Kadonneita etsitään kuumeisesti paitsi hallituksen myös opposition voimin. Tosin oppositio tuntuu jo luopuneen toivosta, sillä se tuputtaa tilalle jo omia kyhäelmiään.\n18.10.2012 klo 17.05päivitetty 18.2.2015 klo 16.36\nHallituslähteistä myönnetään, että kunta- ja sote-uudistusten katoaminen juuri vaalitaistelun kalkkiviivoilla on paitsi kiusallista myös harmillista. Ei siitä niin kauan ole, kun vastuuministerit vielä eduskunnan edessä vakuuttelivat, että kyllä ne hyvässä tallessa ovat ja tuodaan framille tuota pikaa.\nSe olisi suotavaa, sillä hallintoalamaiset harkitsevat parhaillaan äänestyskäyttäytymistään. Velvollisuudentuntoisimmat ovat tosin jo ehtineet äänestääkin, vaikka vaaleissa luulisi olevan himskutin vaikea äänestää, jos ei tiedä, mistä äänestää.\nMutta tällä on nyt pakko pärjätä. Valtiovarainministeri Jutta Urpilainenkin (sd.) rauhoitteli viikolla, että aikataulu tässä ei ole tärkeä, vaan se, että maahan saadan kelpo kuntarakenne ja erinomainen sosiaali- ja terveyspalvelujen uudistus. Hän lupasi ne yhtä kaikki mitä pikimmin - viimeistään joskus vaalien jälkeen.\nKuntauudistusmalli oli jo kuulemma periaatteessa ihan valmis, mitä nyt odotteli sotepuolen valmistumista. Näillä tiedoilla äänestäjät voivatkin jo antaa äänensä, mille tahansa hallituspuolueelle. Kyllä niillä homma hanskassa on.\nJotenkin tuntuu, että perussuomalaiset ovat jossakin määrin jääneet hallituspuolueiden ja kepun joukkotappelussa paarinkantajan asemaan.\nOppositiolle ei tämäkään kelpaa. Kepujohtaja Juha Sipilä kurmootti viikolla etenkin demareita siitä, etteivät nämä ole ilmoittaneet kantaansa terveydenhuollon järjestämiseen. Urpilainen pisti kepujohtajalle jauhot suuhun laakista toteamalla, että oppositio on antanut hallituksen terveydenhuollon suunnitelmista aivan väärän kuvan. Laajoissa äänestäjäpiireissä Veijon baarista Svenska klubbenille ihastellaan opposition saavutusta: antaa nyt väärä kuva asiasta, josta ei ole annettu edes minkäänlaista tietoa julkisuuteen.\nHallituksen puolustukseksi on sanottava, että kyllä siellä töitä tehdään ja tietoa hankitaan, minkä ehditään. Sote-suman päällä istuva peruspalveluministeri Maria Guzenina-Richardsonkin (sd.) pyysi Terveyden ja hyvinvoinnin laitokselta lausunnon sosiaalipuolen kokonaisproblematiikkaan liittyvästä vanhuspalvelulaista. Kun lausunto tuli, ministeri pyyhki sillä sanonkomämitä ja tilasi uuden lausunnon, ministerin omiin mielipiteisiin paremmin istuvilla tiedoilla. Virkamiehet tottelivat, ettei tule luottamuspulaa. Se voi olla fataalia kuten Liikenneviraston viimeaikaiset tapahtumat osoittavat.\nJotenkin tuntuu, että perussuomalaiset ovat jossakin määrin jääneet tässä hallituspuolueiden ja kepun joukkotappelussa paarinkantajan asemaan. Se voi johtua siitä, että he ajattelevatkin kunta- ja sote-asioita pidemmällä sihdillä. Puolueessa tiettävästi ollaan perustamassa aivan erityistä poliittista think tankia. Samanlaisia ajatushautomoita onkin jo kohta kaikilla muilla puolueilla. Mutta mikä nimeksi uudelle orgaanille nimeksi? Perusajatus? Ei kuulosta kovin seksikkäältä. Miten olisi: Pershautomo?\nTHL tyrmäsi vanhuspalvelulain - peruspalveluministeri kieltäytyi hyväksymästä arviota 18.10.2012\nYle BlogitpolitiikkaKuntavaalit 2012Pekka Ervastisosiaali- ja terveyspalvelutvaalitpuolueethallituksetKuntauudistusSuomen Sosialidemokraattinen Puolue


MINILOMALLE TALLINNAAN - MITÄ UUTTA KAUPUNKI TARJOAA? - Beach house kitchen\nby Beachhousekitchen 09/12/2017\nKaupallinen yhteistyö/Visit Tallinn\nTallinna tarjoaa erinomaisen arjesta irrottautumisen vain kahden tunnin lauttamatkan päässä. Minilomalle kaupunkiin voi suunnata näiden esittelemieni vinkkien avulla, kaupunki kehittyy jatkuvasti ja sieltä löytyy joka kerta jotakin uutta. Vuoden sisällä on avattu kymmeniä uusia ravintoloita, Telliskiven alueen uusi kauppahalli ja torialue on auki ja ihan keskustassa sijaitsevalle Rotermannin korttelin alueelle on tullut uusia ihastuttavia putiikkeja, leipomoita ja ravintoloita.\nTallinnan tunnelmallinen ja perinteinen joulutori Raatihuoneentorilla kutsuu vuodesta toiseen aistimaan joulutunnelmaa ja maistelemaan virolaisia herkkuja sekä tekemään lahjalöytöjä. Aloitetaan bloggaajien Viron makuja -kierros sieltä.\nSATOJEN TARINOIDEN DESIGNHOTELLI SOLO SOKOS HOTEL ESTORIA\nViru-hotellin kyljessä sijaitsevan Estorian huoneista löytyy monenlaista tarinaa Viron historiasta ja jokaisessa hotellin huoneen ovessa on oma hauska faktansa. Hotelli on nappivalinta kaunista designia, tilavaa ja rauhallista hotellihuonetta sekä erinomaista aamiaista arvostavalle. Hotellihuoneen sänky on sopivan korkea, peitto unelmaisen pehmoinen ja tyynyjäkin löytyy erityistarpeisiin. Ovathan nämä huoneet väritykseltäänkin aika pirtsakat ja monesta niistä on näkymät vanhaan kaupunkiin.\nAamiainen tarjoillaan ylellisessä pikkusalissa ja tarjolla on paikallisten kalojen lisäksi mm. italialaisia antipastoja, juustoja sekä kielen mennessään vievää espanjalaista munakasta. Tänne palaan ehdottomasti uudestaan.\nINNOVATIIVINEN RUOKA- JA RAVINTOLAMAAILMA\nVirolaiset ovat ylpeitä ruoastaan sekä ruokakulttuurista, johon vaikuttavat eniten neljä toisistaan selvästi erottuvaa vuodenaikaa. Kausiluonteisuus sekä paikalliset tuoreet ja puhtaat elintarvikkeet ja raaka-aineet ovat pääosissa. Saksalainen ja venäläinen keittiö ovat vaikuttaneet virolaiseen ruokakulttuurin eniten, mutta nyt pohjoismaisen keittiön makumaailma on tulossa yhä vahvemmin esille uusien ravintoloiden ruokalistoille ja ruokatuotteissa yleensäkin!\nVisit Tallinnan järjestämällä bloggaajien makumatkalla kävimme syömässä mm. palkitussa JUUR – ravintolassa sekä yllätyksellisessä PARROT MINIBAR- ravintolassa. Restoran JUUR (Valukoja 10) yhdistää modernin molekyyligastronomian ja perinteiset paikalliset pientuottajien tuotteet. Tuloksena vaikuttavia ja luonnon lähelle tuovia makuelämyksiä ja annoksia. Näissä annoksissa on kerroksellisuutta, luonnon voimaa ja niissä riittää analysoitavaa ruokaseurueen kesken.\nVanhassa kaupungissa sijaitseva elämyksellinen Parrot MiniBar (Vana-Posti 9) on raikas tuulahdus värejä, hersyvän ystävällistä palvelua, yllätyksiä sekä sanattomaksi vieviä annoksia. Alkupalat ovat sormin syötäviä ja kokonaan suuhun sulavia, tässä alla jotakin aivan taivaallisen hyvää. Hot potato (karamellisoitua perunaa, tryffeliä ja kermaista juustoa) vasemmalla ja oikealla Fish Cookie (hummerimarenkia, savustettua juustoa ja mätiä). Suosittelen lämpimästi!\nReissumme ravintoloihin palaan vielä myöhemmin! Pääsimme vierailemaan myös samaan aikaan järjestetyillä Virolaisten juomien festivaaleilla, jossa julkistettiin samana iltana Viron ja Baltian parhaat ravintolat. Palkittujen joukossa olivat mm. JUUR sekä Kaks Kokka, josta kirjoitinkin viime keväänä.\nTerveellistä Kombucha -teetä sai melkein jokaiselta messuständiltä, joko tämä teestä käymällä tehty superjuoma on rantautunut Suomeen? Virolaiset käsityöläissiiderit ja marjapohjaiset liköörit olivat hyvin edustettuina ja maistuivat kyllä!\nKALAMAJAN JA TELLISKIVEN ALUE, CHOCOKOO JA BALTI JAAMA TURG\nKalamajan ja Telliskiven persoonallinen ja hieman rosoinenkin alue on matkailijoiden suosiossa. Alueelta löytyy mm. suosittu F-hoone ravintola sekä Loomelinnakin luovien yritysten designkauppakeskus.\nSuklaamestari Kristel Lankotsin pieni suklaatehdas Chocokoo (Telliskivi 33) on vain parin minuutin kävelymatkan päässä ja siellä odottaa suklaakonvehtien ja -tryffeleiden satumaa! Valinnanvaikeutta helpottavat valmiiksi kootut rasiat, joissa makuina mm. suolakaramelli, mango-basilika, karpalo, pistaasipähkinä, passionhedelmä ja vadelma-litsi. Näitä artesaanisuklaita on tarjottu jo tuhansin kappalein mm. Viron presidentin juhlissa. Miniloman makein mesta ehdottomasti ♥\nEnsi keväänä alueelle avautuu myös virolaisen ekojäätelövalmistaja La Muun jäätelöbaari. Pääsimme tutustumaan itse jäätelötehtaankin tiloihin ja maistelemaan sekä arvioimaan kehittelyn alla olevia makuja. Rahkapohjainen proteiinijäätelö aitoine mansikkasattumineen sekä vegaaniset vaihtoehdot hurmasivat koko seurueemme. Näissä jäätelöissä käytetään aitoja raaka-aineita, pääsimme mm. todistamaan että suklaajäätelössä käytetään ihan oikeata suklaakakku/mutakakkupohjaa, joita tehtaan uunissa paistui vierailumme aikana. Erinomaisia makuja, sanattomaksi veti jälleen kerran.\nTelliskiven alueella, ihan rautatieaseman vieressä, avautui keväällä 2017 uusi torialue ja moderni kauppahalli Balti Jaama Turg. Kauppahallista löytyy perinteisiä vihannes- ja hedelmäkojuja, erilaisia street food ruokapisteitä, kahviloita, liha- ja kalaliikkeitä kuin myös useita eri herkkumyymälöitä. Yläkerroksessa on paljon erilaisia käsityöläiskauppoja ja designputiikkeja. Ehdottomasti vierailun arvoinen paikka.\nROTERMANNIN KORTTELIN PARHAAT, FLAMM JA RØST\nYdinkeskustassa sijaitseva Rotermannin kortteli on sopiva sekoitus erikoisliikkeitä, kahviloita ja ravintoloita sekä kauniita rakennuksia ja vanhan ajan tunnelmaa.\nTulopäivänä nautimme lounaan Roterman 2:ssa sijaitsevassa Flammissa, jossa pöytäämme tuotiin flammkucheneita, pizzamaisia ohuita levyjä, joiden täytteet olivat todella onnistuneita. Suosikkejamme olivat mm. Flamm:fatale, jossa mm. talon pestoa ja parmesaania, gorgonzolaa ja pinaattia yhdistävä Flamm:zola sekä aasialaista makumaailmaa (jättirapuja, chiliä ja korianteria) edustava Flamm:enco. Levyt oli leikattu 6-8 osaan, joten ne ovat täydellistä jaettavaa ruokaa! Flammkucheneille suositellaan ruokajuomaksi vahvoja siidereitä, joista saimme myös maistiaisia.\nJälkiruoka flammkunchen liekitetyllä omenatäytteellä (yllä) yllätti sekin herkullisuudellaan, nyt on maut kohdillaan ja paikkakin todella rennon lämminhenkinen!\nSatamaan kävelee vajaassa 10 minuutissa, joten viimeiset ruokatuliaiset kannattaa ostaa mukaan Flammia vastapäätä sijaitsevasta suositusta RØST- leipomokahvilasta. Kaneliset ja kardemummaiset korvapuustit olivat ehkä parhaimmat koskaan syömäni, täynnä makua ja mehevyyttä! Juurileipä oli erinomaista sekin. Vierailuhetkellä tasot notkuivat leipomon tuotoksia, mutta yleensä ne tyhjenevät iltaan mennessä, joten ole ajoissa liikenteessä.\nTallinnaan menevistä lautoista ehdoton suosikkini on vuoden ikäinen tyylikäs M/S Megastar. Vain 65 euron lisämaksulla saa luksusta lahden ylitykseen, eli täydellisen lepopaikan laivan harmonisesti sisustetussa business loungessa kaikkine tarjoiluineen. Runsas valikoima sanomalehtiä ja aikakauslehtiä, nopea Premium wifi, leppoisat istumapaikat ja sohvat, kylmä- ja lämminruokatarjoilut sekä kaikki mahdolliset alkoholittomat ja alkoholilliset juomat kuuluvat tuohon hintaan. Business loungesta pääsee nopeasti satamaan, ei tarvitse jonotella. Täydellinen miniloman aloitus ja sen lopetus♥\nP.S. Kanssani matkustaneiden Tarun ja Saaran blogien (Pullahiiren leivontanurkka ja Viimeistä murua myöten) matkakertomukset kannattaa käydä myöskin lukemassa ja suunnitella oma miniloma Tallinnaan! Toivottavasti sait hyviä matkavinkkejä tästä postauksestani ♥\nTuuli - Lumo Lifestyle 12/12/2017 - 14:25\nOnpa taas herkkuja! Viron nykykeittiöissä on hienosti osattu poimia perinteisiä makuja ja toteuttaa ne uudella, raikkaalla tavalla.\nBeachhousekitchen 15/12/2017 - 09:54\nTotta! Jotenkin rohkeammin siellä osataan yllättää ja maut ovat jotakin sellaista, mitä ehkä itse ei ole koskaan maistanut aiemmin.\nBeachhousekitchen 19/12/2017 - 06:58\nJuuri näin. Yllätän tällä setillä joulun jälkeen vierailulle tulevan siskoni – on taas ihan uusia makuja heille ja varmasti maistuu jouluruokien jälkeen!\nTiia K 11/12/2017 - 09:59\nOk nyt joudun menemään aamiaiselle tästä, miten ihania herkkukuvia! Niin jännää, vaikka en osaa keittää oikein yhtikäs mitään, niin ruokakuvat ovat mielestäni juuri niitä yksiä kauneimpia. <3\nTallinna osaa aina yllättää ja aina löytyy jotain uutta. Tykkäsin muuten todella paljon tuosta Solo Hotel Estoriasta ja siellä aamiainen mm. oli loistava. <3 Tuolla suklaapuodissakin olen käynyt ja join elämäni herkullisimman kaakaon ja aah ne suklaat, vahva suositus kaikille. <3\nIhanaa uutta viikkoa Heli ja iso nam. <3\nBeachhousekitchen 12/12/2017 - 10:22\nTänä vuonna tulikin käytyä 6 kertaa Tallinnassa ja aina oli jotakin uutta koettavaa! Viimeisin löytö tuo uusittu moderni kauppahalli, sinne pitää päästä tutkimaan vielä tarkemmin. Harmittelin että miksen ostanut noita suklaita enemmän, kaikki tuliaiset jo syöty, eikä niitä myydä Suomessa. No monta hyvää syytä palata!\nOuti Krimou 10/12/2017 - 00:26\nTuntuu, että Tallinnassa näkee ja kokee joka kerta jotain uutta. Upea ruokamatka teillä on ollut.\nBeachhousekitchen 12/12/2017 - 10:23\nNo niin oli, nyt kun paistelee pinaattilettuja ja syö makaronilaatikkoa normiarjessa, niin onpas kiva palata näihin annosmuisteloihin postauksen myötä ; )\nJael 09/12/2017 - 22:11\nIhana Tallinna,jossa en ole ollut muutamaan vuoteen. Upeat kuvat Heli❤\nBeachhousekitchen 12/12/2017 - 10:24\nVoi kun ehtisit tänne päin maailmaa, niin silloin olisi kiva toteuttaa myös makumatka Tallinnaan!\nTuula / Tuula's life 09/12/2017 - 19:21\nIhastuttava postaus! Tallinna on kuin satukaupunki – kaikkina vuoden aikoina.\nJoulutorilla olen käynyt joskus vuosia, vuosia sitten, se taisi silloin olla varsin pelkistetty versio nykypäivän Tallinnan kutsuvasta joulutorista.\nTuo Telliskiven alue houkuttaa. Ja samoin Rotermannin korttelin putiikit ja ravintolat. Ja Kalamaja.\nTämä on loisto-opas seuraavalle Tallinnan kierrokselle! Kiitos Heli hienosta esittelystä!\nBeachhousekitchen 12/12/2017 - 10:30\nKiitos! Vielä kun kaupunkiin sataisi hieman lunta, niin olisipa tunnelma täydellinen. Tallinnassa tulikin vierailtua ennätysusein tänä vuonna, siitä on kyllä tullut suosikkikaupunkini.


Hoitovelka huolettaa suomalaisia – verkkouutiset.fi\nKunnille on kertynyt merkittävästi hoitovelkaa koronapandemian seurauksena. LEHTIKUVA/EMMI KORHONEN\nIlkka Ahtokivi | 27.10.2021 | 10:01 - päivitetty 27.10.2021 | 10:13\nTehyn kyselyn mukaan 69 prosenttia kansalaiskyselyyn vastanneista kertoo olevansa jokseenkin tai erittäin huolissaan hoitovelasta.\nEniten huolta aiheuttavat henkilökohtaisen hoitoon pääsyn ja hoidon aloituksen viivästyminen (58 %) ja sairauksien diagnosoinnin viivästyminen (52 %). Sosiaali- ja terveyspalvelut ovat myös tulevien aluevaalien pääteema.\nAula Rearch toteutti Tehyn toimeksiannosta syyskuussa kyselyn, joka kartoitti kansalaisten mielipiteitä koronapandemian aiheuttamasta hoitovelasta, sote-uudistuksesta ja aluevaaleista.\nKansalaisten huolta lisännee, että vain 30 prosenttia vastaajista uskoo, että Suomessa on riittävästi työvoimaa hoitovelan purkamiseen. Lisäksi kansalaiset ovat huolissaan hoitohenkilöstön jaksamisesta, sillä 51 prosenttia ilmoitti huolenaiheekseen terveydenhuollon ammattilaisten jaksamisen.\nSuomalaiset pitävät palkkojen nostamista parhaana keinona vastata hoitajapulaan. Tätä mieltä oli 73 prosenttia vastaajista. Toiseksi parhaana keinona nähtiin työolojen parantaminen (62 %) ja kolmantena hoitajavastaanotot (50 %).\nVastaajista 82 prosenttia on täysin tai jokseenkin samaa mieltä väittämästä, että sote- ja varhaiskasvatusalan houkuttelevuutta ja henkilökunnan saatavuutta on lisättävä palkankorotusten kautta.\nKyselystä selvisi myös, että 65 prosenttia suomalaisista on sitä mieltä, että verotuloista pitäisi käyttää nykyistä suurempi osa sosiaali- ja terveyspalveluihin.\nSote-uudistuksen tuntemus on jäänyt kansalaisten keskuudessa vajavaiseksi. Vastaajista 65 prosenttia sanoo tuntevansa uudistuksen vain pintapuolisesti.\nKyselyyn vastasi 1 037 työikäistä suomalaista.


CAB Tiedostopääte: Mikä Se On & Miten Sen Voi Avata?\nTiedostopäätteiden Kotisivu / Kaikki Laajennukset / Tiedostopääte CAB\nMikä on CAB Tiedostopääte?\nMeillä on kaksitoista tiedetty(ä) tietokoneohjelma(a) liittyen CAB tiedostoihin (yleensä ohjelmistoa kehittäjältä Igor Pavlovtunnettuna nimellä 7-Zip), ja ne voidaan järjestellä yksi ensisijaisen tiedostotyypin alle. Tavallisesti nämä tiedostot nähdään Windows Cabinet Filealustuksella. Useimmissa tapauksissa nämä tiedostot katsotaan kuuluvan luokkaan System Files.\nTiedostopäätettä CAB tukee käyttöjärjestelmät Windows, Android ja Linux. Tämän tyyppisiä tiedostoja löytyy ensisijaisesti pöytälaitteilta ja joiltakin mobiililaitteilta. Suosialuokitus CAB tiedostoille on "Matala", mikä tarkoittaa, että nämä tiedostot eivät ole hyvin suosittuja.\nOletko kiinnostunut oppimaan lisää CAB Ohjelmistopäätteestä? Rohkaisemme sinua tarkastelemaan alla olevaa yksityiskohtaista lisätietoa tiedostoista oppiaksesi lisää ohjelmistosta, joka avaa CAB tiedostot sekä muista vianmääritysvinkeistä.\nCAB Tiedostojen Eri Tyypit\nEnsisijainen CAB Tiedoston Yhteys\nTiedostotyyppi: Windows Cabinet File\nJärjestyksessään CAB tiedosto tallennetaan arkistoon muodossa kotoisin Microsoft Windows, ja se sisältää pakattua dataa. Sitä käytetään Windows-ohjelmistoasennuksia kuten järjestelmätiedostot, laiteohjaimet, ja verkon osia.\nTietokoneohjelmat, Jotka Avaavat Windows Cabinet File Tiedostot:\nWindows Installer tuottajalta Microsoft Corporation\nMSConfig tuottajalta Microsoft Corporation\nCAB Tiedoston Suosio\nCAB Tiedostojen Avaamisessa Kohdattujen Ongelmien Vianmääritys\nYleisiä Ongelmia CAB Tiedostojen Avaamisessa\nKun kaksoisnapsautat sinun CAB tiedostoa, voit nähdä valintaikkunan käyttöjärjestelmässäsi, jossa lukee "Tätä Tiedostotyyppiä Ei Voi Avata". Jos näin tapahtuu, se johtuu yleensä siitä, että sinulla ei ole7-Zip ohjelmistoa %%os%% käyttöjärjestelmälle asennettuna tietokoneellesi. Koska käyttöjärjestelmäsi ei tiedä mitä tehdä tällä tiedostolla, et voi avata sitä kaksoisnapautuksella.\nVinkki: Jos tiedät toisen ohjelman joka voi avataCAB tiedostosi, voit yrittää avata sen valitsemalla sovelluksen listatuista ohjelmista.\nJoissain tapauksissa sinulla saattaa olla uudempi (tai vanhempi) versio Windows Cabinet File tiedostosta, jota sovellusversiosi ei tue. Jos sinulla ei ole oikeaa versiota 7-Zip ohjelmistosta (tai mistään yllä luetelluista ohjelmistoista), sinunon ehkä yritettävä ladata eri versio siitä, yksi yllä luetelluista ohjelmistosovelluksista. Tämä ongelma on yleisin, kun sinulla on vanhempi versio ohjelmistosovelluksesta, ja kun tiedostosi on luonut uudempi versio, jota se ei tunnista.\nVinkki: Joskus voit saada vihjeen sinulla olevan CAB tiedoston versiosta napsauttamalla ensin tiedostoa ja sitten "Ominaisuudet" (Windows) tai "Hanki Tietoa" (Mac OSX).\nYhteenveto: Kummassakin tapauksessa suurin osa ongelmista CAB tiedostojen avaamisessa liittyvät siihen, että oikeaa ohjelmistosovellusta ei ole asennettu tietokoneellesi.\nMuita syitä CAB Tiedostojen Avaamisessa Kohdattuihin Ongelmiin\nVaikka sinulla saattaa jo olla 7-Zip tai toinen tiedostopäätteeseen CAB liittyvä ohjelmisto asennettuna tietokoneellesi, voit silti kohdata ongelmia Windows Cabinet File tiedostojen avaamisen kanssa. Jos sinulla on edelleen ongelmia CAB tiedostojen avaamisen kanssa, muut ongelmat saattavat estää sinua avaamasta näitä tiedostoja. Näihin muihin ongelmiin kuuluu (listattuna yleisimmästä harvinaisimpaan):\nWindowsin Rekisterieditorissa (Windows -käyttöjärjestelmän "puhelinluettelossa") onPätemättömät CAB tiedoston viitteet\nCAB tiedostonkuvauksen virheellinen poisto Windowsin Rekisterieditorissa\nCAB formaattiin liittyvän ohjelmistosovelluksen Epätäydellinen tai viallinen asennus\nCAB tiedostosi on viallinen (ongelmia Windows Cabinet File tiedostossa)\nTiedostopäätteessäsi CAB on haittaohjelmatartunta\nCAB tiedostosi laitteistoon liittyvätLaiteohjaimet ovat joko viallisia tai vanhentuneita\nTietokoneellasi ei ole riittävästi järjestelmän resursseja avaamaan Windows Cabinet File formaattia\nKuinka Korjata Ongelmia CAB Tiedostojen Avaamisessa\nSuorita Haittatiedostoskannaus CAB Tiedostostasi\nTässä kuvassa olemme esimerkiksi korostaneet my-filecabtiedoston ja painaneet oikealla tiedostoa nähdäksemme valinnan'Skannaa AVG:llä' tiedoston valikossa. Kun tämä valinta on tehty, AVG Antivirus avautuu ja skannaa virukset tiedostosta.\nSilloin tällöin saatat kokea virheellisen ohjelmiston asennuksen, joka saattaa johtua asennusprosessin yhteydessä kohdatusta ongelmasta. Tämä saattaa estää sinun käyttöjärjestelmääsi yhdistämästä CAB tiedostoasi oikean ohjelmistopäivityksen kanssa, vaikuttaen niin tunnettuihin "tiedostopääteyhdistyksiin".\nJoskus pelkästään 7-Zip ohjelmiston uudelleenasentaminenratkaisee ongelmasi, yhdistäen CAB tiedostopäätteesi 7-Zip ohjelmistoon. Toisinaan kehno ohjelmointi ohjelmiston kehittäjän osalta saattaa aiheuttaa ongelmia tiedostoyhdistysten kanssa, ja sinun ehkä täytyy ottaa yhteyttä kehittäjään saadaksesi lisäapua.\nHanki Toinen Kopio CAB Tiedostostasi\nSe voi vaikuttaa ilmeiseltä, mutta usein sinun CAB tiedostosi itse saattaa aiheuttaa ongelman. Jos sait tiedoston sähköpostiliitteenä tai latasit sen nettisivustolta ja lataus keskeytyi (esim. sähkökatkos tai muu syy), se on voinut vaurioittaa tiedoston. Jos mahdollista, yritä hankkia uusi kopio CAB tiedostostasi ja yritä avata se uudelleen.\nJos CAB tiedostosi liittyy laitteistoon tietokoneessasi, sinun on ehkä päivitettävä laiteohjaimesi, jotka liittyvät siihen laitteistoon avataksesi sen.\nVinkki: Jos saat virheviestiin liittyen .SYS tiedostoon yrittäessäsi avata CAB tiedostoasi, on mahdollista, että ongelmasi liittyy virheellisiin tai vanhentuneisiin laitteistoajureihin, jotka on päivitettävä. Ajurin päivitysohjelmiston, kuten DriverDoc ohjelmiston käyttö voi auttaa sinua tekemään tästä prosessista paljon helpomman saattaa loppuun.\nJos kaikki muut vaiheet epäonnistuvat, ja jos sinulla on vielä ongelmia CAB tiedostojen avaamisessa, se saattaa johtua saatavilla olevien järjestelmän resurssien puutteesta. Jotkin tiedostopäätteen CAB tiedostoista saattavat tarvita merkittävästi resursseja (esimerkiksi Muisti/RAM käsittelytehoa), jotta tietokoneesi voisi avata ne oikein. Tämä on melko yleistä jos tietokoneesi laitteisto on vanhempi, ja jos käytät paljon uudempaa käyttöjärjestelmää.\nTämä ongelma voi tapahtua kun tietokoneellasi on vaikeuksia pysyä tahdissa, koska käyttöjärjestelmä (ja toiset taustalla käyvät palvelut) voivat kuluttaa liikaa resursseja, jotta CAB tiedostosi voisi avautua. Yritä sulkea kaikki sovellukset PC:ltäsi ennen kuin yrität avata Windows Cabinet File tiedostoa. Kaikkien saatavilla olevien resurssien vapauttaminen tietokoneeltasi tarjoaa parhaan ympäristön CAB tiedoston avaamiseen.\nJos olet kokeillut kaikkia yllä olevia vaiheita, ja tiedostopäätteesi CAB tiedosto ei vieläkään avaudu, sinä saatat tarvita laitteistopäivityksen. Vaikka sinulla olisikin vanhempi laitteisto, useimmissa tapauksissa prosessointiteho on silti enemmän kuin riittävä useimpien käyttäjien sovelluksiin (ellet tee paljon prosessoriresursseja vaativaa työtä kuten 3D renderöintiä, taloudellista / tieteellistä mallintamista tai intensiivistä multimediatyötä.) Siten on todennäköistä, että tietokoneessasi ei ole tarpeeksi muistia(useimmiten "RAM-muisti", eli random access memory) suorittaakseen tiedoston avaamisen toiminnon.\nYritä päivittää muistisi nähdäksesi, auttaako se sinua avaamaan CAB tiedostosi. Nykyisin mustipäivitykset ovat varsin edullisia ja helppoja jopa tietokoneiden arkikäyttäjän asennettavaksi PC:lleen. Lisäetuna näät todennäköisesti miellyttävän kasvun suoritustehossamuissa tietokoneella suoritetuissa tehtävissä.


Business DataBases Oy :: Suoramarkkinointi\nSoveltaminen > Suoramarkkinointi\nSuoramarkkinoinnin perusajatus on olla suoraa markkinointia: se on siis suunnattu tarkkaan valitulle kohderyhmälle. Sen tavoitteena on saada yhtä tai useampia viestimiä käyttäen mitattavissa oleva palaute, jonka vastaanottaja voi antaa esimerkiksi puhelimitse, vastauskupongin, tai vaikkapa internetin avulla. Vastaus voi olla myös tilaus. Palautteen laskeminen on yksinkertaista, ja näin tavoitteet ja tulokset voidaan ilmaista numeerisesti.\nPalaute on yleensä:\nKiinnostuksen osoitus (lisätietojen, ilmaisnäytteiden pyytäminen)\nLisätietoja kohteesta (perheen koko, tulevat hankinnat, automerkki)\nMuita tunnuspiirteitä ovat vuorovaikutteisuus, riippumattomuus myyjän toimipaikasta sekä aivan erityisesti henkilökohtaisuus. Jokaiselle asiakkaalle voidaan asiakastietojen perusteella tehdä räätälöity tarjous. Tarjous voi olla erilainen eri ihmisille esimerkiksi hinnan, tuotteen, markkinointisanoman ja ulkoasun suhteen. Henkilökohtainen sävy saadaan aikaan henkilökohtaisen osoitteen, otsikon sekä tuttavallisen tai vastaanottajalle läheisen esitystavan avulla.\nSuoramarkkinointia voidaan harjoittaa kaikissa medioissa. Tavallisimmin käytetään vain yhtä mediaa, mutta osoitteellista suoramarkkinointia voidaan yhdistää TV-tukeen, ulkomainontaan ja telemarkkinointiin.\nSuoramarkkinointi voi toimia myynnin tukena, tiedon välittäjänä, menekin edistäjänä, mielikuvan muokkaajana, yrityskuvan ylläpitäjänä sekä kaupanteon välineenä. Usein sen avulla hankitaan uusia potentiaalisia asiakkaita.\nAsiakkaat voidaan tunnistaa nimen, osoitteen ja ostokäyttäytymisen perusteella.\nOstajat laajoja ryhmä, jotka asuvat samalla maantieteellisellä alueella tai joilla on sama psykologinen profiili.\nTuotteilla on lisäarvo tai -palvelu.\nJakelu on tärkeä tuotehyöty.\nSopivat jakelutiet eivät välttämättä kuulu tuotehyötyihin.\nMarkkinapaikka on media.\nMarkkinapaikka on myyntipiste.\nMarkkinoija valvoo tuotetta toimitukseen asti.\nMarkkinoija voi menettää kosketuksen tuotteeseen, kun tuote siirtyy jakelutielle.\nMainonnalla pyritään saamaan aikaan välitön tilaus tai kysely.\nMainontaa käytetään ajan mittaan kasautuvana mielikuvan, tietoisuuden ja uskollisuuden rakentajana.\nOsto tapahtuu myöhemmin.\nToistoa saman mainoksen sisällä.\nToistoa ajan mittaan.\nKuluttajat tuntevat suuren riskin - tuote ostetaan näkemättä.\nKuluttajat tuntevat pienen riskin - suora kosketus tuotteeseen.\nSuoramarkkinointi tänään ja huomenna\nSuoramarkkinointi on ollut voimakkaimmin kasvava markkinoinnin alue jo useita vuosia Suomessa ja ympäri maailmaa. Sen merkitys tulee luultavasti kasvamaan edelleen kanta-asiakasjärjestelmien kehittymisen myötä. Osoitteettoman kuluttajasuoran merkitys tulee luultavasti vähenemään ainakin jonkin verran. Suoramarkkinoinin tukena käytetään nykyisin erittäin paljon internetiä mutta pelkkä sähköinen suoramarkkinointi ei ole ainakaan vielä saanut merkittäväää jalansijaa kuluttajamarkkinoilla. Nähtävissä on kuitenkin, että sähköpostin käyttöä tavanomaisessa suoramarkkinoinnissa ei katsota vastaanottajan päässä kovinkaan suopeasti. Eräs ehkä vihatuimpia suoramarkkinoinnin keinoja Internetissä on massapostitus (spammaus) esimerkiksi erilaisille keskustelualueille tai suoraan sähköpostiosoitteisiin. Moni keskustelualue onkin lähes hukkumispisteessä elektroniseen mainontaan. Varsinainen www on varmasti lyönyt itsensä läpi markkinointimediana mutta saattaa olla, että sähköposti jää Faxin kaltaiseksi tiedottamisvälineeksi, jota käytetään kun vastaanottaja ja lähettäjä tuntevat toisensa. Vastaanottaja on voinut jopa itse kertoa halukkuudestaan saada mainontaa elektronisessa muodossa paperin sijaan. Tähän kehitykseen vaikuttavat eniten viranomaisten valmisteilla olevat määräykset kuluttajille kohdistetusta suoramarkkinoinnista.\nSuoramarkkinoinnin merkityksellisyyttä kuvaa jo sekin, että vuonna 1996 Suomessa tehtiin suoramainontaa 2,4 miljardin markan arvosta, eli sen osuus mainonnan kokonaismäärästä 10,4 miljardista oli n. 23 %. Näissä luvuissa ovat mukana markkinoinnin kaikki kustannukset. Osoitteettomien suoramarkkinointilähetyksien määrä oli 1,2 miljardia. ja osoitteettomien 456 miljoonaa. Suoramainonta selvisi yllättäen laman yli kertaakaan vähentymättä. Koko suoramainonnan kakku jakautui tuotannolle 63 % ja jakelulle 37%.\nTulevaisuudessa osoitteellisen suoramainonnan osuus tulee mitä luultavammin kasvamaan verrattuna osoitteettomaan suoramainontaan. Osoitteeton suoramainonta maksaa vähemmän jaettua yksikköä kohden, mutta usein yritys huomaa, että se ei pärjää osoitteelliselle tuloksia verrattaessa. Osoitteelliseen suoramainontaa tutustui keskimäärin yhdeksän kymmenestä. Tosin osoitteettomaankin tutustui jotenkin kahdeksan kymmenestä. Tutustumiseksi ei lasketa postin siirtämistä roskalaatikkoon! Osoitteetonta suoramainontaa käytetäänkin lähinnä paikallisissa kampanjoissa, jossa aleellinen sijainti ratkaisee merkittävästi tuotteen myynnissä. Esimerkkejä tästä ovat lähikaupat ja kampaamot. Tosin lähikauppojen valtakunnallisen TV-markkinoinnin myötä alueellisten osoitteettomien kampanjoiden merkitys on vähentynyt. Nykyiset kanta-asiakasjärjestelmät mahdollistavat, jopa turhankin kohdennetun markkinoinnin.\nEniten suoramainontatoimenpiteitä asukasta kohden tehdään suoramarkkinoinnin syntysijoilla Amerikassa. Euroopan johtajamaa on Sveitsi.\nKeskimääräinen kuluttaja käyttää n. 3 minuuttia päivässä suoramarkkinoinnin seuraamiseen. Päivittäin suoramainontaa jollakin tavalla seuraa n. 1/3 kuluttajista. Luku tuntuu korreloivan mainonnan kiinnostavuuden kanssa. Noin 35% kuluttajista kokee kotiin kannetun suorapostin kiinnostavaksi. Valitettavasi loppu tuntee saavansa postia liian paljon. Yleisimmät tilanteet, joissa suoramainontaan tutustuttiin olivat Intermedia tutkimuksen mukaan seuraavia:\nTöistä tai koulusta tulemisen jälkeen\nKotona sopivan hetken tullen\nKotitöäiden lomassa (tapa ei ehkä ole markkinoijan unelma)\nTutkimusten mukaan hyvä suoramainonta sisältää seuraavia elementtejä:\nKuvauksen tuotteen käyttömahdollisuuksista\nHyvä suoramainonta ei muodostu seuraavista asioista:\nEhkä Suomalaisista pitkäaikaisista suoramarkkinointiprojekteista parhaiten nämä kriteerit on täyttänyt Anttila koteihin jaettavalla tarjousluettelolla. Kun kyseessä on B to B suoramainonta, niin valitettavasti pelkkä informatiivisuus ei riitä välttämättä herättämään päättäjän mielenkiintoa. Viesti joutuu pahimmillaan kilpailemaan muiden viestien kanssa lynyestä ajasta, jonka vastaanottaja suo suoramarkkinointiin tutustumiseen. Tosin varsinkin osoitteellisena lähetetyt kirjeet avataan lähes aina.\nSuoramarkkinointi voidaan jakaa lajeittain suoramainontaan, postimyyntiin, puhelinmarkkinointiin, suoramyyntiin, muiden medioiden avulla tapahtuvaan markkinointiin sekä integroituun markkinointiin ja tietokantamarkkinointiin. Kohderyhmittäin se voidaan jakaa business-to-business-suoramarkkinointiin eli yritysten väliseen suoramarkkinointiin ja kuluttajiin kohdistuvaan suoramarkkinointiin.\nSuoramainontaa (Direct Mail) käytettäessä valitulle kohderyhmälle lähetetään osoitteeton tai osoitteellinen mainoslähetys. Mainos voidaan suunnata esimerkiksi maantieteellisen sijainnin mukaan. Sen tavoitteena voi olla tilaus, mielipiteeseen vaikuttaminen tai tiedon välittäminen.\nPostimyynnissä (Mail Order) asiakas tilaa tuotteen saamansa luettelon, esitteen tai tarjouksen perusteella. Tilaus voi tapahtua puhelimen tai postin välityksellä. Toimitus tapahtuu yleensä postitse.\nPuhelinmarkkinointi (Telemarketing) on puhelimitse tapahtuvaa markkinointia. Suoramyynti (Direct Selling) on henkilökohtaista myyntityötä myyjän toimipaikassa tai asiakkaan kotona. Suoramyynnissä ei ole vähittäis- tai tukkukauppaa asiakkaan ja yrityksen välissä.\nMuiden medioiden avulla tapahtuva suoramarkkinointi tarkoittaa lähinnä massamedioiden käyttämistä välittömän palautteen aikaansaamiseksi. Hyvänä esimerkkinä tästä ovat Kolmostelevision ja TV4:n ostoskanavat.\nIntegroidussa markkinoinnissa (Integrated Marketing) pyritään hyötymään eri mainosmedioiden rinnakkaisesta käytöstä. Sen yhteydessä voidaan käyttää sekä massa- että suoramarkkinoinnin menetelmiä.\nTietokantamarkkinointi (Database Marketing) on markkinointijärjestelmä, joka hyödyntää tehokkaasti tietokantoihin kertynyttä tietoa asiakkaista ja mahdollisista asiakkaista. Tietokantamarkkinointi terminä on hiukan vanhahtava ja siksi puhutaankin ehkä mielummin esim. tietokantoihin ja tietovarastoihin perustuvasta suhde markkinoinnista. Joulukorttien lähettäminen taloushallinon rekkarista ei vielä tee yrityksestä tietokantamarkkinointi-vetoista.\nTietovarastomarkkinointi (Datawarehouse Marketing) on perinteisestä tietokantamarkkinoinnista laajennettu versio, jossa tietokannoissa oleva tieto pyritään jalostamaan mahdollisimman hyväksikäytettävään muotoon ennen varsinaisten markkinointipäätösten tekoa. Tietovarasto voi toimia analyysien lähteenä (Data Mining) syy-seuraus riippuvuuksien tutkimiseen tai siitä voidaan suoraan tehdä varsinaiset postitushaut. Tietovarasto on yleensä yksinkertaistettu ja hakukäyttöön optimoitu versio varsinaisesta operatiivisesta tietojärjestelmästä. Tietovarastomarkkinointi ei sovi kovin pienille yrityksille lähinnä tekniikan vaativuuden takia. Toinen tärkeä tekijä, joka estää tietovarastojen syvällisen hyväksikäytön on tilastollisen massan puuttuminen. Käytännössä Suomessa varsinaista tietovarastoihin perustuvaa markkinointia tekevät vasta suurimmat vähittäiskauppaketjut, vakuutuslaitokset ja suurimmat pankit.\nSuoramarkkinoinnin yhteydessä mainitaan usein käsite asiakassuhdemarkkinointi. Asiakassuhdemarkkinoinnin lähtökohtana on asiakas ja hänen tarpeensa ja toiveensa, ei yrityksen tuotanto. Asiakkaan ja yrityksen välille pyritään luomaan vahva ja pitkäaikainen suhde, joka alkaa, kun asiakkaasta saadaan jonkun kampanjan avulla tiedot. Tiedot talletetaan tietokantaan ja aloitetaan markkinointitoimenpiteet, jotta hänestä saataisiin ostava asiakas.\nAsiakassuhteen ja uskollisuuden luominen ja ylläpitäminen on vaikeaa, mutta elintärkeää yritykselle. Asiakassuhdemarkkinoinnin ajankohtaisuudelle on monia syitä: asiakasuskollisuus laskee, kilpailevat tuotteet muistuttavat toisiaan, markkinointi on kallista ja hukkaan mennyt markkinointi maksaa. Varsinkin kuluttajapuolella järeät kanta-asiakasjärjestelmät ovat osottautuneet erittäin toimiviksi. Tietovarastotekniikkaan perustuvan kanta-asiakasjärjestelmän avulla saadaan hyvinkin tarkkoja profiileja asikaskäyttäytymisestä. Profiilien tunnistamisen jälkeen markkinointiin liittyvä argumentoiniti voidaan räätälöidä mahdollisimman paljon valittua kohderyhmää koskettavaksi. Tämäntyyppinen analysointi tuottaa varmasti tuloksia esim. tavaratalotyyppisessä liiketominnassa, jossa asiakkaat ovat varsin heterogeenisiä.\nB to B markkinoinnissa ei useinkaan voida kohtuullisen pienen lukumäräisen asiakasmäärän takia päästä, kovinkaan tarkkoihin profiilimäärityksiin. Valitettavan usein yrityksellä on vain mutu menetelmään perustuva tieto asiakaskunnan jakautumisesta. Jos on vain mahdollista, asiakkaat on syytä jakaa edes ostomäärien mukaan jonkinlaisiin ryhmiin. Tosin joidenkin yritysten mielestä on vain kaksi ryhmää riittävästi ostavat ja liian vähän ostavat, joilta voidaan esim. evätä osto-oikeus liian pienien ostojen takia. Todellista suhde markkinointia hmmmm...\nTehokas asiakassuhdeviestintä on aina kaksisuuntaista: samalla, kun asiakkaalle kerrotaan uusista tuotteista, häneltä kerätään kritiikkiä tai tietoa tulevista tarpeista. Hyvä kampnaja sisältää aina kyselyn tai muun palautevaihtoehdon. Viimeaikoina päivän termi onkin ollut Dialogi. Eli asiakkaan ja toimittajan välille pyritään saamaan viestinnällinen vuorovaikutussuhde. Lähinnä b to b markkinoinnissa mainokset eivät olekaan enää roskapostia vaan asiakkaan liiketoimintaa tukevaa viestintää. Kuluttajapuolen kanta-asiakasjärjestelmien avulla golfin pelaaja saataisiin tuntemaan, että tavaratalo välittää hänen harrastuksestaa. Voi olla, että jälkimmäinen esimerkki saattaa jo loukata yksityisyyttä. Asiakassuhdemarkkinoinnin välineenä käytetään tietokantatekniikkaa ja henkilökohtaista viestintää.\nKuva 1. Markkinointi ja asiakassuhteen tavoitteet\nSuspektilla tarkoitetaan markkinoinnin kohderyhmään kuuluvaa asiakasta. Prospekti on mahdollinen asiakas, joka on jollain tavoin ilmaissut kiinnostuksensa.\nSuoramarkkinointiin siirryttiin siis lähinnä yleismarkkinoinnin kalleuden ja kohdentamattomuuden takia. Suoramarkkinoinnilla on kuitenkin huomattu olevan myös muita etuja:\nSe ei rajoita luovuutta, koska mainos voidaan muotoilla sellaiseksi kuin halutaan. Mainoskirjeeseen voidaan sisällyttää vaikka tuote-esimerkki.\nSuoramainoksella on korkea lukuarvo. Noin 80 - 95 % avaa lähetyksen saadessaan nimellään varustettua materiaalia.\nVoidaan valita tietty kohderyhmä tai alue. Tämä mahdollistaa muun muassa erilaisen viestin lähettämisen eri kohderyhmille.\nSuoramarkkinointi on nopeaa ja joustavaa. Lähettäjä voi päättää, koska lähettää mainosmateriaalia ja kenelle.\nSuoramarkkinoinnin kustannukset eivät mene hukkaan ja ne ovat myös helposti kohdennettavissa.\nSuoramarkkinointia voidaan testata helposti. Usein ennen varsinaista kampanjaa tehdään esitestaus, jolloin pienelle ryhmälle lähetetään mainosmateriaali ja odotetaan palautteita. Kun palautteita analysoidaan, voidaan päättää jatketaanko kampanjaa sellaisenaan, vai tehdäänkö siihen jotain muutoksia.\nTietokantamarkkinoinnilla tarkoitetaan sitä, että yrityksellä on tietokannassaan kaikki nykyiset ja (potentiaaliset asiakkaat) sekä näistä erilaista informaatiota. Tietokantaan tallennettuja tietoja yritys käyttää myynnin ja markkinoinnin suunnittelussa, toteutuksessa ja ohjauksessa. HUOM!, tietokantamarkkinoinniksi ei voida sanoa vuotuista joulukorttilähetystä, jos se ei ole osa muuta viestinnällistä suhdemarkkinointia.\nTietokantamarkkinointi voidaan määritellä myös asiakkaiden jatkuvasti muuttuvien tarpeiden hallitsemiseksi. Sen tarkoituksena on hyvien asiakkaiden tunnistaminen, pitkäaikaisen asiakassuhteen luominen, asiakkaan saaminen yhä uudelleen ostamaan, tärkeiden viestien lähettäminen oikeassa muodossa oikeille asiakkaille ja markkinointipanoksen tehokkuuden lisääminen. Tietokantamarkkinointi perustuu aina dialogiin, jonka avulla asiakas pyritään sitouttamaan myyjä-yritykseen.\nTietokantamarkkinoinnin periaatteena on jatkuva kehittäminen. Jokaisesta kampanjasta opitaan jotain uutta, jota voidaan hyödyntää seuraavien kampanjoiden suunnittelussa ja toteutuksessa. Jatkuvan ja järjestelmällisen käytön tuloksena tietokanta muodostuu tietovarastoksi, josta sopivasti hakemalla saadaan uusia kohderyhmiä, joille voidaan taas tarjota uusia tuotteita.\nTietokantamarkkinoinnin tärkeä hyöty on viestinnän muuttuminen henkilökohtaisemmaksi, kun markkinointisanoma voidaan muokata vastaanottajan mukaan. Asiakas voi myös vaikuttaa markkinointiin antamansa palautteen avulla.\nToinen tärkeä hyöty on tuottavuuden kasvu. Tietokantamarkkinoinnin käyttö lisää tuottavuutta kahdella tavalla. Ensinnäkin myynnin ja markkinoinnin tukitoimintojen automatisointi lisää myynti- ja markkinointihenkilökunnan tehokkuutta. Toiseksi, markkinoinnin tulosten keräämisen ja analysoimisen automatisointi parantaa myynnin- ja markkinoinnin päättäjien päätöksenteon laatua ja ajallisuutta. Tietokantamarkkinointiohjelmat myös auttavat rutiininomaisissa toimenpiteissä kuten esitepyyntöihin vastaamisessa ja kirjeiden kirjoittamisessa.\nTietokantaan kerätyistä tiedoista voi olla käytännössä hyötyä esimerkiksi silloin, kun myyntimies lähtee yrityksestä. Jos asiakaskohtaisia tietoja ei ole kirjattu tietokantaan, vie myyntimies mukanaan arvokkaita tietoja asiakkaasta.\nHyötyä koituu myös asiakkaalle, koska hintoja voidaan laskea kustannussäästöjen takia. Lisäksi kullekin asiakkaalle voidaan tarjota hänen tarpeitaan tyydyttäviä tuotteita ja tehdä ostaminen helpoksi.\nTietokantamarkkinointi pyrkii kehittämään asiakassuhdetta, parantamaan asiakasuskollisuutta ja vaikuttamaan asenteisiin parantamalla viestintää asiakkaan ja yrityksen välillä. Tavoitteena on myös markkinoinnin realistisen suunnittelun varmistaminen tallentamalla tiedot asiakkaista ja potentiaalisista asiakkaista sekä tiedot yrityksen viestinnästä ja kontakteista yrityksen tietokantaan. Tietokantamarkkinointi on useille yrityksille ainoa kontaktikanava, joka mahdollistaa henkilökohtaisen viestinnän yrityksen ja suuren asiakasjoukon välillä.\nTietokantaan tallennettujen tietojen avulla pyritään määrittelemään asiakkaan tarpeet ja ostokäyttäytyminen. Näin mahdollistetaan markkinointitoimenpiteiden täsmällinen kohdentaminen.\nTietokantamarkkinointi vaatii yritykseltä paljon. Tärkeintä on, että nimenomaan yrityksen johto päättää siirtymisestä tietokantapohjaiseen markkinointijärjestelmään. Kun käsky annetaan ylhäältä päin, on myös työntekijöiden omaksuttava järjestelmän käytön vaatima ajattelutapa.\nTietotekniikan hyödyntäminen ja soveltaminen koetaan usein vaikeaksi uusilla alueilla. Erityisen vaikeaa saattaa olla tietojärjestelmien soveltaminen myyntiin ja markkinointiin, koska nämä eivät perinteisesti ole olleet tarkkoja, numeroin ja kaavoin kuvattavia toimintoja. Toisaalta taas esimerkiksi taloushallinnon ohjelmistojen käyttö on täysin luonnollista. Kynnys tuttujen, tulosta tuottaneiden menetelmien muuttamiseen voi olla korkea. Markkinointijärjestelmän myyjä voi hyvinkin törmätä henkilöön, joka ylpeänä esittelee keltaisiin Post-it lappuihin perustuvaa "Data Warehouse"-ratkaisua.\nTietokantapohjaista markkinointijärjestelmää ei voi ostaa täysin valmiina, toimivana ratkaisuna, vaan yrityksen on tehtävä paljon itse järjestelmän käyttöönoton toteuttamiseksi. Järjestelmän rakentaminen on yritykselle investointi, jonka takaisinmaksuaika on pidempi kuin mihin markkinoinnissa on yleensä totuttu.\nAsiakastietokannat ja niiden ylläpito ovat yrityksille suuri menoerä, mutta hyvin hoidettuina ne ovat myös varsin arvokkaita. Yksi tapa peittää omia kustannuksiaan on myydä rekisterinsä tietoja muille yrityksille. Jos kysymys on yritysrekisteristä, ei luovutukseen ole estettä. Sen sijaan, jos rekisteri sisältää yksityishenkilöiden tietoja, on muistettava henkilörekisterilain määräykset:\nHenkilörekisterin käytön tulee olla asiallisesti perusteltua\nSuoramarkkinointia ja osoitepalvelua varten saa henkilöstä kerättyjä tietoja luovuttaa, jollei rekisteröity ole kieltänyt tiedon luovuttamista ja jos henkilö ilmeisesti tietää henkilötietojensa luovutuksesta\nRekisteröidyllä on oikeus kieltää tietojensa käyttäminen suoramarkkinoinnissa\nHenkilörekisteriin ei saa kerätä arkaluonteisia tietoja (esim. rotua, poliittista tai uskonnollista vakaumusta ja terveydentilaa)\nYksityishenkilöille lähetettävässä suoramainonnassa on oltava tieto osoitelähteestä\nSuoramarkkinointitarkoitusta varten saa rekisteriin kerätä tiedot vain henkilön nimestä, osoitteesta, puhelinnumerosta, arvosta tai ammatista, iästä, sukupuolesta ja äidinkielestä\nHenkilötietojen keräämistä, tallentamista, käyttöä ja luovuttamista valvoo tietosuojavaltuutettu. Päätösvaltaa käyttää tietosuojalautakunta.\nJos suoramarkkinointiin käytettävä henkilörekisteri sisältää tietoja henkilöistä, joilla ei ole asiakas- tai palvelusuhdetta tai jäsenyyteen verrattavaa suhdetta rekisterinpitäjään, on rekisterinpitäjän tehtävä ilmoitus tietosuojavaltuutetulle. Tietosuojavaltuutetulla on oikeus tarkastaa rekisteri.\nTulevaisuudessa tietokantoja tullaan varmastikin vartioimaan yrityksen kalleimpana omaisuutena. Osoitteita myydään muille, mutta väärinkäytöksistä rangaistaan sakoilla. Hyvin hoidettu tietokanta onkin yritykselle rikkaus. Huonosti hoidettu on lähinnä haitaksi, koska vanhentuneita yhteystietoja käyttävä yritys saa helposti ajastaan jälkeen jääneen leiman.\nTietokantamarkkinoinnin lisäksi toinen jo hieman kulunut markkinointitermi on asiakassuhdemarkkinointi. Asiakassuhdemarkkinoinnin kehittämistä ja käyttöönottoa on edistänyt tieto siitä, että on osoittautunut, että omille asiakkaille markkinointi on aina kannattavampaa kuin potentiaalisille asiakkaille markkinointi. Omien asiakkaidenkin kesken on eroja, sillä usein 20 % asiakkaista tuo 80 % liikevaihdosta. Nämä tärkeät asiakkaat selviävät yritykselle, jos se tarkkailee myyntitapahtumiaan ja tekemiensä kampanjoiden tuloksia. Toimintatapojen valintaan voi vaikuttaa myös tieto siitä, että uuden asiakassuhteen rakentaminen maksaa viisi kertaa enemmän kuin vanhan ylläpitäminen. Nykyaikana yrityksen on osattava pitää huoli asiakkaastaan, koska muita kilpailevia yrityksiä ja tuotteita on paljon markkinoilla. Yritykset pyrkivät hankkimaan kanta-asiakkaita, koska nämä ovat kaikkein tuottavimpia yritykselle. Kilpaan käydään usein varsin yhtenevillä aseilla: palvelulla, lisäeduilla ja tiedotuksella.


Jussi Heikelä mentoroi lapsia MTV:n uutuusohjelmassa – ”lapsilla on mieletön energia” - Suomen lapsellisin ruokalista - Ohjelmat - MTV.fi\nViihde Julkaistu 06.05.2016 09:26\nMTV3:n uutuusohjelmassa ryhmä lapsia saa tehtäväkseen suunnitella lasten ruokalistan yli kolmeensataan ravintolaan. Suomen lapsellisin ruokalista -realityssä lapsia mentoroi Jussi Heikelä.\nSuuren ravintola- ja hotelliketjun johtaja haluaa uudistaa lasten ruokalistan ravintoloihinsa. Listan pitää olla houkutteleva lapsille, herkullinen ja tietenkin myyvä. Tämän haastavan tehtävän saavat Pikkuyrittäjät Hilla, Jemina, Sanja, Sakari ja Santeri.\nLapsikatraan mentoriksi on värvätty 39-vuotias media- ja startup-yrittäjä sekä kahden lapsen isä Jussi Heikelä. Pikkupomot eivät päästä mentoriaan helpolla, mutta Heikelä ei valita.\n– Ohjelman tekeminen on ollut todella virkistävää ja hienoa. Erilaista mitä olen tehnyt koskaan aiemmin, hän kertoo.\nSuomen lapsellisin ruokalista -ohjelmassa lasten tehtävänä on suunnitella uusi ruokalista yli kolmeensataan ravintolaan Sanja, Jemina, Santeri,Sakari ja Hilla ovat innokkaita ja yritteliäitä alakouluikäisiä lapsia, jotka ovat kouluissaan osallistuneet Pikkuyrittäjät-ohjelmaan. He ovat harjoitelleet työelämän alkeita, yritteliäisyyttä ja heiltä löytyy uusia lennokkaita ideoita.\n– Lapset ovat tässä oikeasti päätäntävallassa ja vastuussa siitä, että saavat listan laadittua. Heillä on eräänlainen tulospaine, Heikelä kertoo.\n– Ohjelmassa halutaan herätellä kouluikäisten innostusta ja käsitystä siitä, mitä yrittäminen on ja tuoda esiin, että yrittäminen on jees.\nLasten kanssa työskennellessä on pidettävä pilke silmäkulmassa. Mentorin roolissaan Heikelä on joutunut erilaisten kepposten kohteeksi. Lasten innostus ja pyyteetön asenne on tehnyt vaikutuksen.\n– Lapsilla on ihan mieletön energia, joka saattaa purkautua hetkenä minä hyvänsä. Joko hallitusti tai hallitsemattomasti. He ovat hyökänneet tämän haasteen kimppuun ja eivät pelkää mokaamista, hän kertoo.\n– Ohjelman tekeminen on ollut todella upea homma. On hienoa päästä tekemään töitä lasten kanssa ja kertoa heille yrittämisestä ja tehdä uutta.\nSuomen lapsellisin ruokalista MTV3-kanavalla alkaen sunnuntaina 29.5. kello 18.25.\nLapset suunnittelivat oman ruokalistan ravintoloihin – lopputuloksena huikeita annoksia


VÄRIMAAILMALTAAN EPÄSOPIVA - SisustusUnelmia\nEn ole millään hennonnut laittaa tätä ensimmäiseen yhteiseen kotiin hankittua rusehtavaa sivupöytää kiertoon. Pöydällä tuntuu olevan miehelleni suuri merkitys, sillä hän on jarruttanut ja pyytänyt, että tämä sivupöytä pitää kodistamme löytyä. Tyylillisestihän tämä ei sovi oikein värimaailmaan millään tavoin, mutta en halua olla kunnioittamatta mieheni pyyntöä, joten tällaisenaan tämä meidän nurkissa jatkossakin pyörii.\nPohdin jo aiemmin, että sijottaisinko sivupöydän meidän ns. tuulikaappiin, siellä se toimisi laskutilana avaimille, puhelimille jne. Täytyy tänään hieman kokeilla miten se tuulikaapissa toimisi, sillä tilaa siellä ainakin olisi, joten siitä se ei kiinni jää ainakaan.\nKakkosolohuoneessa oleva nojatuoli on siirtymässä pojan huoneeseen, sillä siellä kaivataan tuolia aikuiselle missä voi istuskella lasten leikkiessä. Tilalle olen kaavaillut Hayn Hee tuolia, mutta vielä ei budjetti anna myöten, joten sitä joudutaan odottelemaan ainakin tovi. Toisaalta haluan nykyisin harkita pidempään hankintoja, jotta vältyn virhelyönneiltä ja turhalta ylimääräiseltä tavaralta :D\nTällaisin ajatuksin täällä tänään, kivaa päivää :)\nStella Vanilja 24. lokakuuta 2015 klo 7.30\nTuolla on kuitenkin valtavasti tunnearvoa, joten ihana kun on kulkenut matkassanne koko aika <3 Ja vaikka tyyli on muuttunut, niin siitä huolimatta, arvo kasvaa aina vaan :-) Tuo on kyllä kaunis :-) <3\nJohanna 24. lokakuuta 2015 klo 7.38\nNäinhän se on, pitäisi vaan löytää sivupöydälle "arvoisensa " paikka jostain kodin nurkasta, siten että se ei tyylillisesti kovin riitelisi kodin kanssa :D Nyt varsinkin kun olen yrittänyt luoda koko kodista yhtenäisen, mutta ehkä se toimii parhaiten siellä tuulikaapissa laskutilana noiden laatikoiden ansiosta :)\nNiina 24. lokakuuta 2015 klo 7.53\nKaunis tuo sivupöytä, ei kai se haittaa vaikkei kaikki niin natsaakkaan kun on rakkaasta tavarasta kyse :)\nNe hayn tuolit on kyllä ihania ja sopis teille hyvin.\nJohanna 24. lokakuuta 2015 klo 8.19\nJuuri niin, pitää osata kuunnella myös kumppania kun hänelle tuntuu olevan niin merkityksellinen <3\nAnonyymi 24. lokakuuta 2015 klo 8.00\nVoihan tuon käsitellä vaikka vahalla ja näin saisit siitä paremmin värimaailmaan sopivan. Toisaalta mun mielestä jokin erilainen tuo särmää, rikkoo hiukan 'liian sopivaa'.\nJohanna 24. lokakuuta 2015 klo 8.21\nVaha olisikin hyvä ratkaisu, mutta näissä akaasiapuu kalusteiden maalaamisessa on se huono puoli että se alkaa puskemaan sitä punertavaa sävyä maalin / vahan läpi :/\nS - Beauty of Life 24. lokakuuta 2015 klo 8.06\nKaunis on tuo pöytä ja tuo vähän särmää mustavalkoiseen sisustukseen !!\nOn se kaunis , pitää vaan keksiä paikka :)\nAnonyymi 24. lokakuuta 2015 klo 8.07\nTuulikaappiin. Ompahan jo niin kuin melkein ulkona. Mieskin ymmärtää tuon vinkin. Turha mikä turha...\nJohanna 24. lokakuuta 2015 klo 8.23\nOnpas sulla ilkeät ajatukset viikonlopun kynnyksellä :( meillä kyllä kuunnellaan ja kunnioitetaan toistakin osapuolta, onhan tämä hänenkin koti ja hänenkin tavarat <3 toivottavasti et kohtele omaa puolisoasi tuolla tavoin, jos sinulta sellainen löytyy\nAnonyymi 24. lokakuuta 2015 klo 8.14\nKaunis pöytä!ja vaikka ei omaan silmään sopisikaan niin usko pois näin kauempaa katsottuna tuo kivaa särmää ja rikkoo kokonaisuuden:)\nPitäähän sitä toki miestäkin kuunnella,siinä oot oikeassa:)\nT.Anu (jostain syystä en pääse kirjautumaan)\nJohanna 24. lokakuuta 2015 klo 8.24\nOn se nätti , pitää vain yrittää keksiä sille sellainen paikka missä se olisi yksinään kivannäköinen ja hillityn näköinen :)\nJonna 24. lokakuuta 2015 klo 9.04\nMun mielestä lipasto sopii vallan mainiosti tohon paikkaan missä se on :). Tuo mukavasti väriä valko/musta/harmaa sisustukseen ja tossa paikassa se tulisi paremmin esiin kun on noin hieno lipasto. En välttämättä laittaisi tuulikaappiin vaan etsisin sille paraatipaikan kodista esim. Eteinen. Lipaston päälle voi laittaa sisustukseen sopivia väreiltä olivia tavaroita niin silloin siitä saa yhtenäisen :). Ei kannata hävittää noin hienoa lipastoa ja onhan sillä tunne arvoakin :) <3.\nJohanna 24. lokakuuta 2015 klo 12.11\nMeidän eteinen on niin iso että mittasuhteiltaan pöytä ei oikein ole siihen tilaan sopiva :) tätä voisi miettiä myös meidän neidin makkariin, katsotaan :)\nAnonyymi 24. lokakuuta 2015 klo 9.11\nSe yksi "epäsopiva" väriltään voi olla juuri se piste Iin päälle. :)\nNiinhän se on, pitää katsoa löytyykö kivaa paikkaa :)\nSari Riekkola 24. lokakuuta 2015 klo 9.36\nNätti on minustakin tuo pöytä ja samaa väriä(kö) nuiden nojatuolin jalkojen kanssa?\nJohanna 24. lokakuuta 2015 klo 12.12\nTuo nojatuoli siirtyy poitsun huoneeseen kun sinne kaivataan istumapaikkaa :)\nAnonyymi 24. lokakuuta 2015 klo 9.54\nSinun sisustusmakusi vaihtuu niin tiheään ja täydellisesti, ettei tuota pöytää kannata laittaa senkään vuoksi kiertoon.\nJohanna 24. lokakuuta 2015 klo 12.13\nMä luulen ja vakaasti uskon että nykyinen sisustustyyli on se mun juttu, tähän ei näytä kyllästyvät sitten millään :D katsotaan mihin päädytään lipaston kanssa :) pojan huoneessa olisi samaa sävyä oleva piano joten sinnekin se voisi olla ihan kiva :)\nMuuttuvakotini Päivi S 24. lokakuuta 2015 klo 12.14\nKaunis pöytä ja tiedän tunteen ko joku ei natsaa värimaailmaan...olen itekki vähän liian tarkka. Tuo pieni ripaus tätä pöydän sävyä johonkin esim.koriste esineseen ja näin tavallaan pöytä ei jää irralliseksi elementiksi. 3 eri puun sävyä on maksimi mielestäni tilassa :) Kivaa lauantaita sinne <3\nJohanna 24. lokakuuta 2015 klo 12.39\nEi , mä en halua enää sillisalaattia, eli ei mitään lisää värejä enää tähän huusholliin :D\nAnonyymi 24. lokakuuta 2015 klo 12.40\nhyviä vastauksia tullut, nimenomaan pöytä toisi teidän kotiin juuri sitä särmää, mikä tekee kodista kuin kodista mielekiintoisen.\npöytä olisi vastapainona muulle kalustukselle, se juuri korostaisi muiden huoneiden modernimpaa sisustusta.\nsijoita vaikka juuri sinne eteiseen, laskutilana käytännöllinen ja kaunis.\ntämä vain minun mietelmä, jokainenhan tekee itse omat päätöksensä sisustuksen suhteen.\nanna pöydälle mahdollisuus :D\nJohanna 24. lokakuuta 2015 klo 14.15\nMulla vaan ahdistaa se eriparisuus, tiedätkö kun on ollut siinä tilanteessa että krääsää on ja kalusteet on eriparia niin sitä haluaa nyt rauhoittaa kaiken ja pitää kodin ilmeen selkeänä :)\nEi me pöydästä luovuta, katsotaan nyt mihin se päätyy :)\nAnonyymi 24. lokakuuta 2015 klo 22.18\nymmärrän pointtis! entäs jos maalaisit sen kiiltävän mustaksi ja vaihtaisit vetimet yksinkertaisiin nuppeihin, vaikka jopa mustiin...\nmielenkiinnolla odotan mihinkä lopputulokseen päädyt :)\nJohanna 25. lokakuuta 2015 klo 6.28\nHaluaisin että kaikki kalusteet on valkoisia, meillä oli aiemmin sellainen musta puolipyöreä sivupöytä ja jotenkin se tuntui liian tummalta , irralliselta, tosin silloin oli kaikki kyllä eriparia :)\nJenna // Hetkiä Maalla 24. lokakuuta 2015 klo 17.45\nTuo pöytä on ihana ja minustakin se tuo särmää ja mielenkiintoa sisustukseen :) Harmi. ettei pinnan maalaus tms. onnistu. Tosin on se vallan kaunis noinkin :)\nJohanna 24. lokakuuta 2015 klo 20.31\nMaalaus ei tosiaan vaaleammaksi onnistu :(\nMelissa/ Melissas Take on Life 24. lokakuuta 2015 klo 18.42\nMaalaa valkoiseksi tai mustaksi! Sointuu sitten paremmin muuhun sisustukseen ja miehesi saa pitää hänelle tärkeän pöydän. :)\nJohanna 24. lokakuuta 2015 klo 20.32\nValkoiseksi jos maalaa niin hetken päästä tuo akasiapuun punertava sävy tulee läpi :/\nMarsa - Sininen Kuisti 24. lokakuuta 2015 klo 22.52\nMulla on samantyylinen, mutta tosi hyvän mallinen ja kokoinen kenkäkaappi. Oon miettinyt maalausta - arvelet siis, että punaisuus tunkee läpi? Hankalia nämä 1990/2000 taitteen muotikalusteet :-)\nJohanna 25. lokakuuta 2015 klo 6.26\nSiis me on kokeiltu yhtä akaasiapuu kalustetta maalata valkoiseksi ( se puolipyöreä pöytä, joka maalattiin mustaksi ) eli siitä alkoi puskemaan punainen mahonki läpi :) sama kävi tytön peilipöydälle, siitäkin alkoi tulla punertavan läikykäs. Mies meinas että se on joku öljy joka sieltä tulee , siis mitä ne käyttää akaasiakalusteissa :)\n60luvunnahkahousut.com 26. lokakuuta 2015 klo 20.51\nHei, oletteko kokeilleet ensin Otex- tartuntapohjamaalia (vaikka kaksikin kerrosta jos vaikea tapaus) ja vasta sen päälle pintamaalit. Pitäisi kyllä koteloida kaiken läpitunkevan.\nNanni 24. lokakuuta 2015 klo 23.31\nMinusta tuo pöytä on täydellinen ja tuo varmasti sopivaa kontrastia vaaleaan kotiisi. Älä ihmees luovu siitä, saatikka tee sille muutenkaan mitään.\nJoo, on se kiva , en mä sitä raski maalata :)\nAnonyymi 25. lokakuuta 2015 klo 12.32\nHei mua kiinnostais tietää mitä olet tehnyt niille muille entisille nykyiseen tyyliin "epäsopiville" kalusteille, esim. keinutuolille, sille itämaistyyliselle sohvapöydälle, itämaistyylisille matoille, vanhoille 60-luvun kalusteille?? Onko ne teillä vielä jossain käytössä vai laitettu kaikki pois?\nJohanna 25. lokakuuta 2015 klo 12.45\nKeinutuoli oli anopin, se on hänellä :) muut mitä luettelit on myyty ja annettu niitä arvostaviin koteihin <3\nSusanna/Huvikumpu Living 25. lokakuuta 2015 klo 14.59\nToivottavasti löytyy juuri sopiva paikka, se on kyllä ihana :) <3\nJohanna 27. lokakuuta 2015 klo 5.50\nNyt se on tytöllä nukkekodin alla, katsotaan kuinka kauan hän haluaa sitä pitää :)\n-Tsinnia- 26. lokakuuta 2015 klo 10.45\nTiedän niin tuon tunteen, että jostain ei halua luopua, mutta se ei oikeastaan sovi mihinkään... Niitä tavaroita meiltä löytyy ja siksi onkin sellainen sekamelska ilman päätä tai häntää meidän sisustuksemme =D Hay Hee tuoli on aivan ihana, ehdotin sitä jo silloin kun pohdit näiden ja sen Hayn:n tuolin välillä :)\nJohanna 27. lokakuuta 2015 klo 5.51\nJep , hayn tuoli on upea ja sellainen täytyy ehdottomasti ostaa heti kun vaan raskii :)


Tiedote pelaajille Timberwise Finnish Openista! - Alastaro Golf\nEtusivu › Tiedote pelaajille Timberwise Finnish Openista!\nTiedote pelaajille Timberwise Finnish Openista!\n29.8.2018, klo 01:49\nViimeiset viikot ovat menneet työn touhussa ja valmisteluissa Timberwise Finnish Openia varten. Nyt on H-hetki lähellä ja tänään kenttä oli jo suljettu kilpailijoiden harjoituskierrosta varten. Kilpailua varten on tehty monia parannuksia, joiden tarkoitus on myös parantaa omien jäsenten ja osakkaiden viihtyvyyttä kentällä.\nMuun muassa next tee -kyltit on uusittu sekä opaskylttejä laitettu parkkipaikan läheisyyteen, jotta pelaajat löytävät suoraan tiille 1 ja 10 sekä rangelle. Samaten väylätaulujen lähettyville on tehty uudet penkit ja rangella on uudet harjoituspallot. Kenttä on myös upeassa kunnossa, joten nautitaan siitä myös koko syksy kilpailun jälkeenkin.\nTimberwise Finnish Open hosted by Jaakko Mäkitalo on yksi Nordic Leaguen osakilpailu ja suomessa niitä pelataan vuosittain vain yksi. Tämä on ensimmäinen kerta kun se pelataan Alastarolla, mutta toivottavasti ei viimeinen. Tapahtuman läpivieti koko kokonaisuutena pyritään tekemään niin hyvin, että jatkossakin tänne halutaan tulla. Talkoolaisia on ilmoittautunut runsain joukoin mukaan, joten kiitos siitä jo tässä vaiheessa. Tiedotteessa on loppuviikon ohjelma tiedoksi kaikille ja varsinkin talkoolaisille ohjeistusta tuleviin päiviin.\nKenttä ja range on suljettu kokonaan 29.8.-1.9.2018 aikana. Pelaamaan tai rangelle ei voi tulla silloin muut kuin kilpailijat. Kenttä avataan pelaajille lauantaina 1.9.2018 heti kun kilpailun tilanne sen iltapäivällä sallii.\nProAM- kutsukilpailu klo 10.00 alkaen\nHarjoituskierros yhteislähtönä pelaajille 15.00 alkaen.\n30.8. Torstai – 31.8. Perjantai\nEnsimmäinen kilpailupäivä ja lähdöt tiiltä 1. ja 10. klo 8.00 – 9.40\nToiset lähdöt klo 12.00 jälkeen.\nLähdöt tiiltä 1. ja 10. klo 8-10\nLauantaina kilpailussa pelaavat cutin läpäisseet 45 parasta käänteisessä lähtöjärjestyksessä.\nKaikki ovat lämpimästi tervetulleita seuraamaan kilpailua ja nauttimaan kanssamme upeista pelipäivistä Alastarolle. Yleisö jättää ajoneuvot huoltohallin pihaan, ei klubille!\nSaapukaa aina hyvissä ajoin kentälle n. 1 tuntia aiemmin kuin vuoron on tarkoitus alkaa.\nTalkoolaisille jaetaan Golfliiton toimesta lippalakit ja takit, missä on kilpailun nimi, joten vaatetus sen suhteen on yhtenäinen ja pelaajat tunnistavat hyvin henkilöt kuuluvaksi organisaatioon.\nParkkipaikat on varattu, joko huoltohallin pihaan tai ysiväylän laitaan harjoitusgriinin läheisyyteen.\nKlubitalolle ajavat ainoastaan kilpailijat klubitalon henkilökunta, vip-vieraat ja media.\nSeuran kapteeni Heikki Virkamäki vastaa talkoolaisten opastuksesta ja ohjaa tarvittaessa omalle paikalle four caddieksi tai tulospalveluun. Tulospalvelun yhteydessä on pelaajille jaossa vesipulloja kylmälaatikoissa sekä vesikanistereita.\nTehdään yhdessä hyvä tapahtuma ja palvellaan asiakkaitamme niin hyvin kuin osaamme!\nTervetuloa talkoisiin ja yleisöksi nauttimaan tästä upeasta tapahtumasta Alastaro Golfilla ja onhan meillä mukana myös oma ammattilaispelaajamme Jaakko Mäkitalo, joten pidetään omalle peukkuja ja toivotaan menestystä kotikentällä!


MINÄ JA OCD - Helmi\nMINÄ JA OCD\nMikä ihmeen ocd? Termi tulee englanninkielisistä sanoista obsessive-compulsive-disorder. Eli suomeksi pakko-oireinen häiriö. On tutkittu, että noin 2–3 % väestöstä sairastaa OCD:tä. Pakko-oireinen häiriö jakautuu kahteen ryhmään: pakkotoimintoihin ja pakkoajatuksiin. Meillä jokaisellahan on lieviä pakkotoimintoja: tarkistamme esimerkiksi, onko kahvinkeitin pois päältä, hellan nappulat nollassa, ulko-ovi lukossa jne. Sairaudesta puhutaan silloin, kun toiminnot tai ajatukset alkavat haitata jokapäiväistä elämää ja pahimmillaan johtavat työkyvyttömyyteen. Näin kävi minun kohdallani.\nOCD puhkesi minulla 35-vuotiaana, oireita minulla oli ollut kuitenkin jo teini-iässä. Lapsuuteni olen viettänyt melko turvattomassa ympäristössä. Kun olin murrosiässä, isäni pahoinpitelyt minua kohtaan alkoivat. Tämä ilmeni ruumiillisena väkivaltana, alistamisena ja nöyryyttämisellä. Näiden tekojen jälkeen, kun paha olo oli voimakkaimmillaan, menin useasti pesemään kasvoni ja käteni. Huomasin että ahdistus, pelko ja paha olo helpottivat. OCD:ssä tyypillistä on, että ihminen pyrkii lievittämään ahdistusta tietyillä rutiineilla, eli pakkotoiminnoilla. Pian äitini alkoi huomauttelemaan liian pitkistä suihkuista ja pesuista. Myös jatkuvasta hampaidenpesuista sain huomautuksia. Tuohon aikaanhan ei OCD:stä juurikaan tiedetty mitään, eikä itsellenikään tullut mieleen, että pakonomaisesti käytän näitä keinoja pahan olon poistamiseen.\nVuodet vierivät ja oma perhe oli jo perustettu. Lapset sairastelivat paljon pienenä. Odotin neljättä lastamme, kun romahdus tuli. Neuvolassa ohjeistettiin ja muistutettiin aina hyvästä käsihygieniasta ja siivouksesta kotona. Hyvin salakavalasti pakko-oireeni alkoivat nostaa päätään. Itse en sitä huomannut, vaan läheiset alkoivat huomauttelemaan ylenpalttisesta siivoamisesta ja jatkuvasta käsienpesuista. Meillä haisi aina kloori, koska lattia ei tullut puhtaaksi kuin kloorilla. Jos en imuroinut kolme kertaa päivässä, ei tullut puhdasta. Jos en pessyt käsiäni vähintään 10 minuuttia toistaen tiettyä rituaalia, niin kaikki bakteerit eivät lähteneet pois. Jos joku ulkopuolinen häiritsi, kun suoritin rituaalia, oli se aina aloitettava uudestaan. Pakkoajatukset pyörivät koko ajan päässäni. Voinko koskea ovenkahvaan, jos siihen on koskenut joku muu, jolla likaiset kädet. Onko kahvat nyt pyyhittävä vai menenkö pesemään kädet. Varmistelin asioita mieheltäni, koska todellisuudentajuni oli kadonnut. Eräänä kauniina syksyisenä aamuna en päässyt enää sängystä ylös. Itkin ja käteni olivat pieniä verta vuotavia haavoja täynnä. Voimavarat olivat totaalisesti loppu. Synnytykseen oli kolme viikkoa aikaa. Mies alkoi soittelemaan apua. Puolenpäivän aikoihin tuli ambulanssi pihaan ja lähdettiin pakkohoitoon. Minulle kerrottiin, että käytökseni oli psykoottista ja oli turvattava syntymättömän lapsen terveys.\nJaksolla olin vajaa kolme viikkoa ja sain levättyä. Näin jälkikäteen ajateltuna kuulostaa hassulta, että minulla oli omahoitaja, jonka tärkein tehtävä oli vahtia, etten pese käsiäni. Wc-reissuilla sain sen tehdä ja silloinkin hän tuli mukaani. Tuosta alkoi terapioiden ja sairaalajaksojen ruljanssi. Lääkkeitä kokeiltiin useita. OCD:ssä yksi tärkeimmistä hoitomuodoista on siedätyshoito. Tuolloin oli tilanne sellainen, että pelkät saippuapesut eivät enää riittäneet, vaan käsien desinfektioaineet olivat myös mukana. Sairaalajaksolla oli tarkoitus aloittaa siedätyshoito. Tarkoituksena oli jättää käsidesi pois ja vähentää saippuapesukertoja. No eihän siitä mitään tullut, koska tuska ja ahdistus olivat niin suuria, että käytökseni muuttui aggressiiviseksi ja lopulta keskeytin koko jakson. Myös ryhmäterapian keskeytin siedätyshoidon takia. Sain uuden diagnoosinkin: epävakaan persoonallisuushäiriön impulsiivinen tyyppi. Tulin äärimmäisen vihaiseksi, jos en saanut poistaa ahdistustani totutuilla rituaaleilla. Minulla oli koko ajan hoitosuhde psykiatrian poliklinikalle, jossa säännöllisesti kävin keskustelemassa psykologin kanssa.\nVihdoin vuosien jälkeen löytyi lääke. Sitä oli etsitty ja odotettu. OCD:ssä käytetään usein suuria annoksia, jotta teho olisi paras mahdollinen. Olin tehnyt lääkärille selväksi, että siedätyshoito ei ole minun juttu, ja hän oli samaa mieltä kanssani. Näytti siltä, että oikea lääkitys ja keskustelut psykologin kanssa ovat minun kohdallani toimiva hoito. Kuten monissa mielenterveyden sairauksissa on hyviä ja huonoja kausia, niin myös pakko-oireisessa häiriössäkin. Stressi ja muut huolet selvästi lisäävät pakko-oireilua. Ja useasti on jouduttu turvautumaan lisälääkityksiin. Hyvinä kausina pystyn elämään suhteellisen normaalia elämää. Toki minulla on tietyt ja totutut tavat ja rituaalit, joita tulen noudattamaan lopun ikäni. On tiettyjä paikkoja, kuten uimahallit, joihin en bakteerikammoni takia pysty menemään. Oli aikakausi, jolloin en pystynyt käyttämään julkisia kulkuneuvoja. Tänä päivänä pystyn siihen. Lääkärin arvion mukaan olen sairastunut jo teini-iässä. Geeniperimällä voi olla osuutta sairastumiseen. Mikä surullista, niin turvaton elinympäristö ja isäni käytös ovat suurelta osin vaikuttaneet myös.\nTänä päivänä olen työkyvyttömyyseläkkeellä. Olen muutama vuosi sitten hurahtanut neulomiseen ja ihan viime vuoden lopulla makrameetöiden solmimiseen. Käsityöt ja ulkoilu ovat intohimoni. Ne ovat tietynlaista terapiaa myös. Ja tietysti HELMI ry on suuri osa elämääni. Vuosien myötä olen oppinut tunnistamaan, jos OCD-oireet meinaavat vallata ajatukseni. Silloin lähden lenkille tai kaivan kutimet esiin. Olen löytänyt Instagramista OCD-Suomi vertaistukiryhmän, jossa voin keskustella muiden sairastuneiden kanssa. Myös vertaistukiryhmiä löytyy täältä.


Kondiittorilajin karsintakilpailut WorldSkills 2017 -kilpailuihin - Saimaan ammattiopisto Sampo\nEtusivu : Tietoa Samposta : Tulevat tapahtumat : Kondiittorilajin karsintakilpailut WorldSkills 2017 -kilpailuihin\nKondiittorilajin karsintakilpailut WorldSkills 2017 -kilpailuihin\nWorldSkills-kilpailu on joka toinen vuosi järjestettävä nuorten kansainvälinen ammattitaitokilpailu. Kilpailussa ratkotaan maailmanmestaruudet noin 50 lajissa, jotka edustavat ammatillisen koulutuksen aloja. Kondiittorilajissa kilpailijat ovat iältään kilpailuvuonna korkeintaan 22-vuotiaita. Seuraava kilpailu järjestetään Abu Dhabissa 14.–19. lokakuuta 2017. Kaikille avoimet karsinnat kilpailijoiden valitsemiseksi järjestetään eri lajeissa syksyllä 2016 ja alkuvuodesta 2017.\nKondiittori-lajin karsintakilpailut ovat 13. - 14.1.2017, Saimaan ammattiopisto Sampossa (13.1.2017) ja Keittiömaailman myymälässä (14.1.2017) Lappeenrannassa.\nKilpailuaika on yhteensä 14 tuntia. Kaikkien tuotteiden tulee olla valmiina 14.1.2017 klo 15.00\nKilpailutehtävät ja arviointikohteet on lueteltu tämän kutsun lopussa\nKilpailija saa tuoda tullessaan karsintakilpailuun hyydykekakut pohjustettuna ja täytettynä. Kakku kuorrutetaan kilpailupaikalla ja viimeistellään kilpailuaikana valmistetulla koristeella.\nSuklaatyöhön tulevat osat voi valmistaa jo ensimmäisenä päivänä, ja halutessaan kilpailija voi myös tuoda suklaatyöhön tulevan pohjan ja runko-osat jo etukäteen valmistettuna.\nTyö kootaan ja viimeistellään toisena kilpailupäivänä yhteistyöyrityksen tiloissa.\nPortfolio kilpailutöistä tulee toimittaa 10.1.2017 mennessä Markku Vengasaholle sähköpostitse tai postitse.\nIlmoittautuminen kilpailuihin 16.12.2016 mennessä tämän -linkin kautta. Ilmoittautumisen yhteydessä ilmoittautujalla tulee olla taustayhteisön maksusitoumus kilpailumatkalle. Kilpailijan kilpailumatkan arvioitu kustannus on 10 000 €. Arvion on antanut matkasta Skills Finland ry.\nLisätietoja kondiittorilajin kilpailuista antaa lajipäällikkö Markku Vengasaho, Saimaan ammattiopisto Sampo, Pohjolankatu 12, 53100 Lappeenranta, p. 040-552 85 34 tai markku.vengasaho@edusampo.fi\nKilpailutehtävät, pisteytys ja arvioinnin kohteet\nKarsintakilpailutehtävien teema ilmoitetaan myöhemmin tarkemman tehtäväkuvauksen yhteydessä kilpailuun ilmoittautuneille.\n1. Konditoriatuotteiden valmistus ´\n1.1 Suklaatyö, 30 p\nErilaisten työskentelytekniikoiden hallinta, luovuus, taidokkuus, muotoilu ja kokonaisvaikutelma, teeman noudattaminen, koko ja aika\n1.2 Hyydykekakut, 20p\nRakenne, maku, kuorruttaminen, koristelu ja koristeet, kokonaisvaikutelma, teeman noudattaminen ja aika\n1.3 Praliinit, 20p\nSuklaan temperointi, työskentelytekniikoiden hallinta, rakenne, maku, kokonaisvaikutelma ja teeman noudattaminen, taidokkuus ja luovuus, tuotteiden määrä ja aika\n1.4 Portfolio, 10p\nVisuaalisuus ja reseptien selkeys\n2. Työprosessien hallinta 10p\nValmistusprosessin kokonaisuuden hallinta ja vastuullinen tekeminen, taloudellinen työskentely ja hygienia\n3. Kielitaito; englanti, 5p\n4. Kilpailukokemus, 5p\nTaitaja-kilpailuissa 2 p (1-3. sija 2 p. ja 4-8. sija 1 p.)\nRinkeli Grand Prix -kilpailuissa 1 p (sijat 1-4.)\nKansainvälisissä kilpailuissa 2 p\nTuomaristo koostuu kolmesta jäsenestä: työnantajaedustaja, työntekijäedustaja ja opettajaedustaja.


Voit hakea tätä työpaikkaa osoitteesta https://niemi.rekrytointi.com/paikat/?o=A_A&jid=493\nArvostamme erityisesti motivaatiota ja halukkuutta oppia työn sisältö, joten aikaisempi työkokemus alalta ei ole välttämätöntä. Edellytämme sujuvaa suomen kielen taitoa.\nMikäli kiinnostuit paikasta, jätä hakemuksesi hakulomakkeen kautta mahdollisimman pian, sillä täytämme paikat haun edetessä. Lisätietoja antaa Saara Heikinheimo, p. 040 663 3811 tai rekrytointi@niemi.fi. Huomioithan, että tehtävään edellytetään virallista henkilöllisyystodistusta.